
Min ji Erdogan soz stand! 


Rojin pişti 


çapemeniye 


"Serokwezîr got ez digel 
axaftinên Rojînê me û 
wî li wir soz da ku derbarê 
zarokên kurd ên ku di 
zîndanên Tirkiyê de ne 
yasayeke nû derxînin." 


P irr tişt jê hatin hêvîkirin, lê di da- 
wiyê de hevdîtina Serokwezîrê Tir- 
kiye'yê Erdogan bêtir bû helkeftek 
bo hunermendên beşdar ku pirsgirêkên 
xwe yên şexsî bînin ziman, ne ku civîn nî- 
şaneya piştevaniya wan bo demokratîze- 
na Tirkiye'yê be. 

hevpeyivîneke taybet li gel Rûdaw'ê de 
hunermenda beşdar Rojîn civîna ku di çar- 
çoveya "rêlibervekirina demokatîk" de li 
dar ket nirxand û anî ziman ku xema pir- 
raniya hunermendên tirk û esilkurd ên 
weke Ceylan û Ali Şan zêdetir pirsgirêkên 
copyright û tiştên din yên taybet bûn. 

Rojîn dibêje ku wê ji Serokwezîr Erdogan 
re qala 4000 zarokên kurd ên keviravêj ku 
niha girtin ne kiriye û tikaya serbestber- 
dana wan ji wî kiriye û li ser wê yekê Se- 
rokwezîr jî gotiye ku ew tevlî dîtinên wê 
dibe û li wir soz daye ku di derbarê wan 
zarokên kurd ên girtî de yasayeke nû ji 
meclîsê derxînin. 

Hevpeyvîna bi Rojîn re di rûpela 2 de 


Li Amed'ê gerîna li rêyên çareserkirinê 


“Nanê destê jina ne sinetkirî heram e!” 


Amed (Rûdaw) - Amed'ê van ro- 
jan ji konferansekî bo gerîna li 
rêyên çareserkirina pirsa kurd re 
mazûvantî kir. Konferansa bi navê 
"Danûstandinên Navneteweyî û 
Ezmûnên Çareseriyê" di 27'ê Si- 
bat'ê de hat lidarxistin. Ji ber ku 
her kesê beşdar li welatê xwe 


rastî neheqiyê hatiye û bi awa- 
yekî pirsgirêka netewî jiyaye, mê- 
vanan dixwestin bi rêya vê 
konferansê ezmûnên xwe bi gelê 
kurd re parve bikin. Mêvanên 
beşdar modelên çareserkirina 
pirsgirêka netewa xwe ji beşda- 
ran re vegotin. ► 4 


Hewlêr (Rûdaw) - Gellek kesên 
ku keçên xwe sinet dikin wiha di- 
fikirin ku "nanê destê jinên ne si- 
netkirî heram e!" Li gor ku lêko- 
lîner dibêjin, ev adet ji şaş têgi- 
hiştina adet û hadisên olî û her 
wiha ji mitolojiya wan ya kevnar 
tê. Di van civakên kevnare de or- 


ganên cinsî yên keçikên di nav- 
bêna 7 salî û ber bi jor di jêr şer- 
tên xeternak de tên seqet kirin. 
Ev kevneşopiya ku herî zêde li 
welatên afrîkî û ereban û li hinek 
herêmên Kurdistan'ê jî belav e, ji 
ber hewldanên di salên dawî de 
ber bi kêmbûne ve diçe. ► 8 


Hollanda, 
îtalya û Fransa 
çalakvanên kurd 
binçav dikin 

Köln (Rûdaw) - Bi sedema en- 
dametiya Partiya Karkerên Kur- 
distanê (PKK) hefteya borî li 
çendîn welatên Ewrûpa'yê 90 ça- 
lakvanên kurd hatin girtin, 76 kes 
tenê li îtalya'yê. Operasyonên li 
Fransa û îtalya'yê piştî lêkolîneke 
du salî û li gor polîsên welatên 
navborî di çarçoveya girtina sê 
kampên perwerdehiyê de hatin 
encamdan. Kesên ku li îtalya ha- 
tibûn binçavkirin, piştî girtina îfa- 
deya wan, serbest hatin berdan. 
Lê metirsiya wê yekê heye ku ça- 
lakvanê kurd yê bi navê Hasan 
Adir ku dixwest ji Almanya der- 
basî Hollanda'yê bibe û ji aliyê 
hêzên sînor ve hatibû binçavki- 
rin, radestî Tirkiye'yê bê kirin. 

Ji bo şermezarkirina operasyo- 
nan li Marsîlya 1500 kes li pay- 
text Parîs jî 1000 kurd hatin ba 
hev. 


Makezagonek nû 

TUSIAD doza 
guhertinên ciddî di 
siyaseta tirkî de kir ► 4 

Dilê Xalo sekinî 

Xwediyê strana "Tune 
bûm" piştî çend rojan 
mirî hat dîtin ► 10 

Hesabên siyasî 

Kurd li Ewrûpa jî ji 
kurdbûna xwe 
ditirsin t-i 

Dawiya 

bendewariyekê 

Piştî gellek hewldana 
Birca Belek li xwediyê 
xwe vegiriya ► 9 


Hevpeyvîna Hefteyê ► u 

Serokê Enstîtuya Kurdzaniyê ya li 
Wiyana’yê Prof. Dr. Celîlê Celîl: 

"Pirtûkxaneya Casimê Celîl milkê 
kurdan e!" 

"Hunermendên dln qala copyright dikirin, 
min jî behsa 4000 zarokên Kurd ên girtî kir" 

Rojînê helwêstên hunermendan ji Rûdaw re vegot. 

Hunermenda kurd bixwe ji Erdogan re qala zarokên girtî û meqam û stranên kurda kir. 



R ojîn ji ber kurdbûnê ji Şa- 
noya Nîştimanî ya Tirkiyê 
hat derxistin û kanala kur- 
dîaxêv TRT-6 bi cih hişt ji ber ku 
rastî cudaxwaziyê hat. Lê ew niha 
li ser maseya serokwezîr behsa 
pêwîstiya çareserkirina pirsgi- 
rêka kurd dike. Pêkenînên wê jî 
her li ser çareserkirina pirsgirêka 
kurd bûn. Her çiqas hunermen- 
dên din behsa pasporta dîploma- 
tîk û mijarên dî yên taybet dikirin 
Rojîn'ê bêhtir pabendî mijara 
esasî ma û behsa 4000 zarokên 
kurd ên girtî yên nava zîndanên 
Tirkiyê kir. Di vê hevpeyvîna tay- 
bet de Rojîn ji xwênerên Rûdaw'ê 
re dîtinên xwe vedibêje. 

Rûdaw Stenbol 


Hefteya borî weke hunermen- 
deke kurd tu û hejmareke din 
a hunermendên Tirkiyê mêva- 
nên Serokwezîr Receb Tayyib 
Erdogan bûn. Di wê rûniştinê 
de behsa çî hatkirin? 

Behsa pirr tiştan hat kirin. Hin 
hunermendan daxwaziyên xwe 
yên taybetî berçavkirin. Tenê yek 
an didu di çarçoveya rûniştinê de 
axaftin kirin. Pirraniya wan behsa 
copyrighta berhemên xwe, wer- 
girtina pasportên dîplomatîk û 
standina mafê hatinûçûnê bi firo- 
keyên VIPê û tiştên ji wê corê 
kirin! Lê min qala meseleya ve- 
bûna demokratîk li Tirkiyê kir, ji 
ber ku di rastiyê de armanca vê 
rûniştinê behskirina wê mese- 
leyê bû. Lewra dema ez çûm wê 
derê min xwe ji wê re amadeki- 
ribû û hin dosye min bi xwe re bi- 
biribûn. Min got niha 4 hezar 
zarokên Kurd di zîndanên Tirkiyê 
de hene û pêwîst e hikumet wan 
berde, ji ber ku ew kar bûye se- 
dema acizbûna gelê kurd. Çawa 
hêstir têne barîn ji bo zarokên fi- 
listînî ku keviran diavêjine israe- 
liyan, pêwîst e bo zarokên kurd jî 
weha bin, ew jî zarok in. 

Wekî dinê? 

Piştî wê min ji serokwezîr re qala 
sala 1925an kir ku wê demê bi 
navê Îslahatî Şerq proseyek dest- 
pêkiribû ku armanca wê bişaftina 
[asîmîlasyon] kurdan û kultura 
Kurdan bû. Wê demê hemû 
meqam û stranên kurdî kirin tirkî 
û ew li ser navê tirkan hatine 
qeydkirin. Min daxwaza wê yekê 
kir ku mafê wan berheman ve- 
gere bo xwediyên wan, ku ew jî 
kurd in û di arşîva TRT de mane 
û ew berhem ji kurdan re bêne 
vegerandin. Min herwiha daxwaz 
kir ku di helkeftên ji aliyê şareda- 
riyan ve tên organîzekirin, derfet 
ji stranbêjên kurd re jî bê dayîn 
ku hunera kurdî nîşanî xelkê tirk 
bidin. 

Qet behsa çûyina te ya ji TRT- 
6ê wekpêşkêşkar hat kirin ? 


Belê, min ji serokwezîr daxwaz 
kir ku ew lêkolîna wê meseleyê 
bike. Herwiha min anî ziman ku 
TRT-6 pêngaveke mezin a Tirkiyê 
ye û nîşana valebûna polîtîkaya 
şaş a 85 salên dewleta tirkiyê ye 
hemberî kurdan. 

Geio beşdarên wê rûniştinê di 
derbarê van tiştan de tu axaf- 
tin nekirin? 

Mixabin gellek ji wan hunermen- 
dên ku ji wê rûniştinê re hatibûn 
vexwendin, kêm yan zêde qala 
mijara civînê nekirin. Tenê hu- 


Li civîna bi 
hunermendan re 
daxwazên taybet 
bêhtir hatin 
qisekirin 


nermendê navdar Yavuz Bingöl ji 
serokwezîr re got, ku wî dengê 
xwe nedaye partiya wî, lê di vê 
meseleyê de piştevaniya wî dike 
û pêwîst e serokwezîr di vê pên- 
gavê de wêrek be. Ibrahîm Tatli- 
ses jî got ku di vî welatî de êdî 
pêwîst nake behsa tiştên giştî 
bêne kirin, di vî welatî de pirsgi- 
rêkek heye û pêwîst e zû bê çare- 
serkirin. Bi giştî 68 hunermend 
hatibûn vexwendin û ji wan 62 
amade bûn. Lê ji piraniya wan da- 
wakariyên şexsî hatin û xwe nêzî 
meseleya kurdî nekirin. 

Geio heiwêsta serokwezîrli ser 
axaftinên te çi bû, ew ji aiiyê wî 
ve dihatin qebûlkirin? 

Belê çendîn car serokwezîr got ez 
digel axaftinên Rojînê me û wî li 
wir soz da ku derbarê wan zaro- 
kên kurd ên ku di zîndanên Tir- 
kiyê de ne yasayeke nû ji meclîsê 
derxînin, hikumet awayê rêvebi- 
rina kursên zimanê kurdî ber bi 
başiyê ve biguherîne û wî her- 
weha piştevaniya pirraniya axaf- 
tinên min kir. Serokwezîr bi 
awayekî pirr vekirî guhdariya 


axaftinan dikir. Rast e hin tişt di- 
hatin gotin ku belkî bi dilê wî ne- 
bûbin, bo mînak min behsa wan 
zarokan kir ku kevir avêtibûn 
polîs û eskerên tirk. Lê tevî wê jî 
wî soz da ku wê meseleyê çareser 
bike. 

Serokwezîr ew vexwendibûn ji 
bo ku di meseieya rêiiberveki- 
rina demokratîk û çareserki- 
rina pirsgirêka kurdî alîkariya 
wî bikin. Geio wan piştevaniya 
wîkirin? 

Rast e, beşeke wan ji serokwezîr 
re got ku ew piştevaniya wî dikin 
û tiştê ku dikeve ser milê wan ew 
ê bikin. Lê mixabin pirraniya wan 
daxwaziyên wan ên taybetî 
hebûn û ew yek bêtir hat behski- 
rin, lê ne armanca rûniştinê ya 
sereke. Serokwezîr dizane ku hu- 
nermend kesên xwedî tesîr in. 
Xwezî ev civîn zûtir bihata en- 
camdan. 

Hejmareke mezin a wan hu- 
nermendên ku beşdarî wê rû- 
niştinê bibûn kurd bûn, gelo 
çima tenê te ew daxwazîkirin ? 

Rast e, mixabin pirraniya wan bê- 
dengî hilbijartin û axaftin nekirin. 
Lê ez weke hunermendeke kurd 
di wê baweriyê de me ku em di 
qonaxeke dîrokî de derbas dibin 
û wacibê ser milên min e ku ez 
wê peyamê bigihînim. Ew der ne 
cihê wê yekê bû ku mirov behsa 


"Min heneka li ser 
jina mêrdînî li ser 
wi ji je re got 


pirsgirêkên xwe yên taybetî bike. 
Wîjdana min aram nedibû eger 
min behsa zarokên kurd ên nava 
zîndanan nekiriba. Ez gilî li Cey- 
lan û Elî Şan û yên din nakim ku 
wan axaftin nekirin. Bavê min ke- 
sekî wusa bû ku pir ji rehmetî 
Mele Mistefa hez dikir. Weke mal- 
bat dîrokeke me heye û em xêza- 


neke şoreşger bûn. Ên din ditirsi- 
yan. Ew neheq nînin, ji ber ku ew 
bi kultura tirsê perwerde bûne. 

Tu bi pêkenîn û axaftinên xwe 
yên xweş naskirîyî. Hat gotin 
ku di rûniştina we ya digei Er- 
dogan de te pêkenînekê gotû 
ew jî pirr keniya ? 

Rastiya wê ew bû ku min mesele- 
yekê ji Erdogan re vegot. Me bi 
navê Mêrdîn'ê beşdariya pêşbazi- 
yeke strangotinê kiribû. Di wê 
pêşbaziyê de me nekarî em bibin 
yekem û me pileya duyemîn bi 
dest ve anî. Ew jî bi SMS'ên xelkê 
bû. Lê jina hevkarekî me ku kurd 
bû ji Mêrdîn'ê telefon ji me re 
vekir û bi kurdî got: “Bila mala 
bavê Erdogan xera be, wî nehişt 
kurd yekem bin." Erdogan bi vê 
meseleyê pirr keniya. Mebesta 
min ew bû Erdogan serokwezîr e 
û ew ji her tiştî berpirs e. Lewra 
ew neçar e bi hûrînî li hemû tiş- 
tan vekolînê bike. Vêca ez dibêjim 
nabe hunermend dûvelang be û 
divê ew hertim di opozisyonê de 
be, da rastiyan bibêje. Ataturk 
helbestvanê mezin Nazim Hik- 
met vexwende ser sofreya xwe. 
Lê Nazim Hikmet neçû. Min jê re 
got em bo wê yekê hatine ku êdî 
xwîn neyê riştin û em li vir in ji bo 
ku rastiyan bibêjin. 

Weke hunermendeke kurd 
beşdariya te ya di TRT-6 de 
weke semboieke vebûna de- 
mokratîk û çareseriya pirsgi- 
rêka kurd bû. Tu bawer dikîku 
ev pêvajo wê bigehe enca- 
mekê? 

Ji me re dilxweşiyeke mezin bû. 
Lê ez hest dikim ku niha ew pê- 
vajo rawestiyaye. Pirr şiroveyên 
cuda hene. Herkes sedema ra- 
westiyanê dixe stûyê yê din. Her- 
çend ku dibêjin ew prose 
rawestiyaye. Lê ez bawerim ku tîr 
ketiye kevanê, eger armanca xwe 
negire jî, ew ê li nîşaneke nêzîk 
bixe. Her çi nebe niha behsa pirs- 
girêka kurd tê kirin, ev ne hêsan 
e û dem jê re pêwîst e. Hûn dibî- 
nin ku opozîsyon û lêşker qet alî- 
kariya serxistina vê prosesê 
nakin. Şertûmerc pirr dijwar in, 


ev cara yekemîn e ku li Tirkiyê hi- 
kûmetek behsa çareseriyê dike. 
Her çi be, çawa be û ji bona çi ar- 
mancekê be, rêya wan rêyeke di- 
rust e. Hêviyeke min a mezin pê 
heye. Ew roj li bîra min e ku piştî 
85 salan di televizyoneke tirkî ya 
fermî de axaftina bi kurdî hat 
kirin. Bawer bikin hin wezîrên 
kurd digiriyan. Bi dehan salan me 
hêviya xwe bi partiyên çep ve gi- 
rêdabû ku ewê tiştekî ji kurdan re 
bikin. Lê encamdan û destpêki- 
rina pêvajoya çareseriyê ji aliyê 
partiyeke kevneparêz û rastgir a 
weke AKP em hemû rastî şokê 
anîn. Me bawer dikir ku hemû tişt 
wê bi çepan bê kirin û me digot 
dil jî li aliyê çepê ye! Lê niha pir- 
raniya wan dijminatiya proseya 
vebûna kurdan dikin. Çavê me li 
çepan bû lê ew dijî me derketin. 

Ji bo ku di proseya dengdanê de sextekarî çênebe 

Çavê amerîkiyan li Kerkûk'ê ye 


Di hilbijartinan de çavê cîhanê li Kerkûkê ye; bi taybet jî rayedarên Amerikî ji bo şopandina pêvajoya 
hilbijartina li Kerkûkê wê çavdêran bişînin. Metirsî ew e ku hilbijartin nebe wek a sala 2005'an. 


Ako Mihemed Şivanî Kerkûk 


Lîstên beşdar di hilbijartina 7'ê 
adara 2010'an de li bajarê Ker- 
kûk'ê, ji niha ve guman dikin ku 
sextekarî di wê hilbijartinê de çê- 
nebe û amerîkî jî di civînekê de 
ligel berpirsên binkeyên deng- 
danê ragehandin ku wê bi hûrî 
çavdêriya wê proseyê bikin. 

Li sînorê parêzgeha Kerkûk'ê 
800 hezar dengdêr hene û ji bo 
wê mebestê jî 184 binkeyên 
dengdanê li navenda bajarê Ker- 
kûk'ê û 118 binke jî li derdorên 
bajêr hatine vekirin, ku di her na- 
vendeke dengdanê de 400 welatî 
deng didin. 

Lîstên beşdar ji niha ve hest bi 
metirsiya sextekarî di hilbijartinê 
de dikin. Berbijarê lîsta Goran li 
Kerkûk'ê Mele Ferman, wê gu- 
manê zêde dixe berçav û wiha 
diaxife: "Me daxwaz ji Komîsyona 
Bilind a Hilbijartinan û hêzên 
Amerîka û Neteweyên Yekbûyî 
kiriye, bi hûrî çavdêriya vê deng- 
danê bikin. Ewê bi hemû corekê 


pêşiya sextekariyan bigrin, ji ber 
ku çavê hemû cîhanê li ser Ker- 
kûk'ê ye." 

Berpirsê Ofîsa Kerkûk'ê ya Ko- 
mîsyona Bilind a Serbixwe ya Hil- 
bijartina Ferhad Talabanî rage- 
hand: “Me gelek hewl daye ji bo 
ku pêşgîriya sextekariyê bikin, ji 
ber ku gelek çavdêrên biyanî û 
navxwe ji nêz ve proseya deng- 
danê li Kerkûk'ê dişopînin." Yek ji 
sedemên sextekarîkirinê qereba- 
lixbûna binkeyên dengdanê di 
roja hilbijartinê de ye. Talabanî 
eşkere kir, wan pirsgirêka qere- 
balixiya roja dengdanê jî çareser 
kirine. 

Berbijarê lîsta Partiya Nîşti- 
manî ya Turkmanî ku Kerkûk'ê 
Elî Mehdî, nigeraniya xwe ji he- 
bûna sextekariyê wiha eşkere kir: 
“Eger hilbijartinên vê carê jî wek 
carên berê, sextekarî tê de bê 
kirin, emê boykot bikin. Me Ame- 
rîka û Neteweyên Yekbûyî agah- 
dar kiriye, wan jî soz daye me ku 
sextekariya hilbijartina 2005'an 
dûbare nebe." 



Li sînorên parêzgeha Kerkûkê 800 hezar dengdêr û 302 binkeyên dengdanê hene 


(Wêne: Rûdaw) 



"îran çalakvanên sivîl 
neçarî revê dike" 


Azad Kurdî Taybet 


Xelkê Rojhilatê Kurdistan'ê yên 
ku tevlî xebatên qedexekirî ya 
partiyên Rojhilatê Kurdistan'ê 
bune, rêya xebatên sivîl hildibi- 
jêrin. lê Komara Îslamî ya 
îran'ê rê nade wan û zêde zextê 
li ser wan dike. lewra çalakva- 
nên sivîl jî neçar dimînin îran'ê 
cîh bihêlin. 

Endama Komîta Navendî ya 
PDKÎ Nahîd Husênî, diyar dike, 
partiyên siyasî û xelkê wî we- 
latî bi giştî û bi taybet Kurdis- 
tan'ê hewl didin bi riya xebatên 
sivîl û aştîxwazane berevaniyê 
ji mafên xwe bikin. Lê îran'ê 
bersiva xebata sivîl û aştîxwa- 
zane ya kurdan bi tûndûtûjiyê 
dide. Kurd herdem alîgirê aş- 
tiyê û çareserkirina pirsa kurd 
bi rêya siyasî û gotûbêjê bûne. 

Di heftemîn civîna Konseya 
Mafê Mirovan a ser bi Rêxistina 
Neteweyên Yekbûyî de li Je- 
nevê, derbarê binpêkirina 
mafên sivîl ên hemwelatiyên 
îran'ê, bi dijwarî hatin rexneki- 
rin. Lê berpirsê karûbarê siyasî 
li Wezareta Navxwe ya îran'ê 
Mehmûd Ebaszade, ku di wê ci- 
vînê de beşdar bû, ragehand ku 
di salê de zêdeyî 5 hezar meş û 
xwepêşandan di wî welatî de 
tên lidarxistin û 250 partiyên 
qanûnî jî li îran'ê hene. 

Çalakvanê sivîl û endamê ci- 
vata bajarê Qurwe ser bi parêz- 


geha Sine, Arif Nadirî da zanîn: 
“Xebata sivîl li Rojhilatê Kurdis- 
tan'ê di dema borî de, gelek 
berhem hebûye, wek weşan- 
dina dehan kovar û çapemeni- 
yên xwendekarî, heftenameyên 
kurdî, avabûna civatên çandî, 
rêxistinên ne dewletî ango NGO 
serbixwe, heta damezrandina 
rêxistinên parêzerên mafê mi- 
rovan, girevgirtinên giştî û gir- 
seyî, girev li pêşberî dadgeha 
bajarê Sine û zanîngehan û 
wd... wêna jî bû sedema ku 
tirsa desthilatê li ser Rojhilatê 
Kurdistan'ê bê şikandin." 

Bi baweriya wî çalakvanê 
sivîl yê kurd, Komara Îslamî ya 
îran'ê berdewam hewlê dide 
xebata sivîl ji nav bibe û eşkere 
kir: “Hikûmeta îran'ê çalakva- 
nên sivîl neçar dike welat bicîh 
bihêlin, ji ber ku mana wan li 
hundirê welat bandora erênî 
dike, ser xurtbûn û girseyîbûna 
xebata sivîl û hişyarkirina 
xelkê." 

Çalakvanê sivîl ê kurd Aso 
Salih, ku heyamekê di girtîge- 
hên îran'ê de bûye û ji ber gu- 
şarên Komara Îslamî ya îran'ê, 
ev du sale ji Rojhilatê Kurdis- 
tan'ê derketiye û niha li Swêd'ê 
niştecih e, diyar kir: “îran li dijî 
hemû çalakiyên sivîl ê ku li der- 
veyî desthilata wê tên meşan- 
din, ev yek dibe sedem ku 
çalakvanên derveyî desthilatê 
neçar bin welat bicîh bihêlin." 


Komara Îslamî 22 pêşmerge kuştin 


Sabir Qadirî Taybe 


Komeleya Zehmetkêşên Kurdis- 
tan'ê ragehand ku 4 pêşmergeyên 
wan ên ku ji bo kom- kirina alîka- 
riyan û karê rêxistinî çûbûn Roj- 
hilatê Kurdistan'ê, ji aliyê Supaya 
Pasdaran a Komara Îslamî ya 
îran'ê ve hatin kuştin. Çalakva- 
nên siyasî yên kurd jî kuştina van 
her 4 pêşmergeyan wek; “Kuştina 
zaroyên xelkê" binav dikin. 

Di roja 21' ê Sibat'ê 2010'an de, 
4 pêşmergeyên ser bi Komeleya 
Zehmetkêşên Kurdistan'ê ku hiz- 
beke Rojhilatê Kurdistan'ê ye, li 
navçeya Kanî Zerd a ser bi bajarê 
Serdeşt li Rojhilatê Kurdistan'ê, ji 
aliyê hêzeke taybet a Sipaya Pas- 
daran ketin ber gullebarînê de û 
her çaran jî jiyana xwe ji dest dan. 


Komeleya Zehmetkêşên Kurdis- 
tan'ê daxwiyaniyek belav kir û 
nûçeya kuştina çar pêşmergeyên 
xwe piştrast kir û ragehand: “Pêş- 
mergeyên me bi tenê ji bo komki- 
rina alîkariyan çûbûn. Mebesta 
me ji şandina van pêşmergeyan 
ne pêkanîna çalakiyên çekdarî 
bû." 

Di van herdu salên borî de, pêş- 
mergeyên partiyên Rojhilatê Kur- 
distan'ê bi awayên nehênî 
derbasî Rojhilatê Kurdistan'ê 
bûne. Herwiha di vê demê de 22 
pêşmergeyên van partiyan hatine 
kuştin. Li gor partîyên kurdîstan'î 
yên ku pêşmergeyên wan jîyana 
xwe ji dest dane wiha ye; 12 pêş- 
mergeyên Komeleya Zehmetkê- 
şan, 6 pêşmergeyên Hizba De- 
mokrata Kurdistan'ê û 4 pêşmer- 


geyên Hizba Demokrata Kurdis- 
tan'a îran'ê. 5 çekdarên îran'ê jî ji 
aliyê pêşmergeyên wan hizban ve 
hatine kuştin. 

Herçiqasî Komeleya Şoreşge- 
rên Zehmetkêşên Kurdistan'a 
îran'ê şerê çekdarî red nake jî, lê 
li gor wê şandina pêşmergeyan di 
vê pêvajoyê de hevkariya bizava 
gelê kurd nake. Endamê Komî- 
teya Navendî ya Komeleya Şoreş- 
gerên Zehmetkêşên Kurdistan'a 
îran'ê Salih Şerîfî behsa şandina 
hêzên çekdar di vê dema niha de 
kir û got: “Şandina hêzên çekdar 
propaganda û îdîa ye, xebata sivîl 
a gelê kurd lawaz dike û dibe se- 
demê milîtarîzbûn a Kurdistan'ê, 
herwiha hincetan jî dide îran'ê ku 
zext û guşarên zêde bixe ser Hi- 
kûmeta Herêma Kurdistan'ê." 

Kevneparlementera Galîçya Camilo Nogueira: 

“Pêwist e kurd xweseriya xwe bidest bixin” 



"Divê hikûmet ji 
bo çareseriya 
pirsgirêka kurd 
bi rêxistina çekdar 
re karibe dest bi 
diyalogê bike. 

Divê pêvajoya 
aştiyê bişopînin." 

Firat Kelehkî Taybet 

Kongreya Civaka Demokratîk 
(KCD) bi mebesta çareseriya pirs- 
girêka kurd û sûdwergirtin ji ez- 
mûnên navneteweyî di 27'ê 
sibatê de li Amed'ê konferansek 
bi navê “Danûstandinên Navnete- 
weyî û Ezmûnên Çareseriyê'' li- 
darxist. Di konferansê de, 
Analistê polîtîkayê û Nûnerê 
BASK'ê Jone Goîrîzelaîa, Ber- 
devkê Partiya Aralarê Jon Abrîl, 
Akademîsyen Ana Vîllellas Arîno, 
Kevneparlementera Galîçya Ca- 
mîlo Nogueîra, Nûnerê Kongreya 
Neteweyî ya Afrîka'ya Başûr û 
Enda- mê Desteya Rêveberiya 
Destûrê Hassen Ebrahîm, Parê- 
zerê Mafên Mirovan ê Başurê Af- 
rîka'yê Brîan Currîn, Kevnecîgirê 
Sekreterê Giştî yê Neteweyên 
Yekgirtî Hans-C Van Sponec, 
gelek rojnameger, nivîskar, rew- 
şenbîr û akademîsyenên biyanî û 


navxweyê welat beşdarbun.. 

Di destpêka konferansê de hev- 
seroka KCD'ê Yuksel Genç rage- 
hand ku pirsgirêka kurd êdî bûye 
pirsgirêka hemû Rojhilata Navîn 
û wiha axivî: "Ti kes nikare bi 
serê xwe çareser bike. Divê bi 
muxatabgirtina îradeya azad a 
gelê kurd bê çareserkirin.." Piştî 
Yuksel Genç, Şaredarê Bajarê 
Mezin ê Amed'ê Osman Baydemir 
axifî û got: “Sedema pirsgirêkên 
Tirkiye'yê nebûna aştiya navx- 
weyî ye. Qeyrana siyasî, aborî û 


yên din ji ber neçareseriya pirsgi- 
rêka kurd dixuliqin./' 

Di konferansê de siyasetmeda- 
rên Herêma Baskê bal kişandin 
ser pêvajoya diyalog û danûstan- 
dinên welatên xwe û gotin li Tir- 
kiye'yê ji bo çareseriya pirsgirêka 
kurd pêdivî bi diyalogê heye. Kev- 
necîgirê Sekreterê Giştî yê Nete- 
weyên Yekgirtî Hans-C Van 
Sponec got ku berî her tiştî şer bi- 
dawî bibe. Nûnerê Kongreya Ne- 
teweyî ya Efrîqa'ya Başûr û 
Endamê Desteya Rêveberiya Des- 


tûrê H. Ebrahîm bibîrxist ku di 
pêvajoya diyalogê de heta tawîz 
neyê dan serkeftin ne mimkûn e. 
Rayedara Dibistana Çanda Aştiyê 
Ana Villellas Arîno, axifî û da 
zanîn ku Amed'ê nêzîkî Kata- 
lonya dibînin û got'' ev konferans 
hem ji bo kurdan û hem jî bo tir- 
kan pir girîng e. Di çareserisiya 
mesela kurd de dibe modela Ka- 
talonya wek mînak bê girtin. Divê 
hikûmet ji bo çareseriya mesela 
kurd bi rêxistina çekdar re karibe 
dest bi diyalogê bike. Divê pêva- 


joya aştiyê bişopînin." 

Piştre Kevneparlementera Ga- 
lîçya Camilo Nogueira jî ragehand 
ku pir kêfxweş e li Kurdistan'ê ye 
û got: "Me zilma li Leyla Zana hat 
kirin dît. Ger em serpêhatiyên Ga- 
liçya û Kurdistan'ê bînin ber hev 
kurd û galiçî dişibin hev. Divê zi- 
manê dayikê wek zimanê kêmî- 
neyan neyê dîtin. Herwiha divê 
Yekîtiya Ewrûpa (YE) jî rêzê li cu- 
dahiyan bigre. Pêwist e kurdên 
Tirkiye, Sûriye, îran û îraq'ê xwe- 
seriya xwe bidest bixin." 


Seroka nû doza makezagoneke nû kir! 



Umit Boyner bû seroka jin a duyem a TUSIAD'ê 


Boyner rêya çarese- 
riyê destnîşan kir: 
Divê dewlet bi kurd û 
elewiyan re li hev bê. 

Rûdaw Stenbol 

Lijneya Rêveberiya TUSÎAD'ê ci- 
vîneke çapemeniyê ya yekem bo 
seroka nû Umit Boyner lidar xist. 
Boyner pêşeroja Tirkiye'yê nir- 
xand û xwest ku pergaleke nû ya 
parlamenteriyê bê avakirin û qa- 
nûna hilbijartinê bê guherandin. 

Komaleya Karmend û Pîşesa- 
zan a Tirkiye'yê (TUSÎAD) li 
Otela The Marmara'yê civîneke 
çapemeniyê li dar xist. Seroka 
Giştî ya TUSÎAD'ê Umit Boyner 
derbirî ku ew ê rêveberiyeke 
zelal bin û ji bo krîza aborî ya cî- 
hanê jî mekanîzmayên kontrol 
kirina gerdûnî pêşniyar kir. Umit 
Boyner da zanîn ku heta niha li 
Tirkiye'yê gellek krîzên aborî 
pêk hatine û Tirkiye jî di vê mi- 
jarê de bi tecrube ye. Boyner 
wiha got: “Ji ber ku derfetên fî- 
nanskirinê pirr kêm in, wê abo- 
riya cîhanê nikaribe mezintir 
bibe. Ev tişt ji bo Yekîtiya Ewrû- 
pa'yê (YE) jî wiha ye. Boyner da- 
xuyand ku wan ji bo xebatên 
demokratikbûnê dest bi xebata 


raporekê kirine û wiha got: “Divê 
berî her tiştî li şûna makezagona 
sala 1982'an a derbeyan divê 
makezagonek nû bê sazkirin. 
Divê makezagonek demokratîk û 
her kesî dixe nava xwe saz bibe. 
Divê berê her tiştî zagona parti- 
yên siyasî bê guhertin. Bendava 
ji sedî 10'an dakeve xwar. Ji bo 
partiyên siyasî ji serdestiyê riz- 
gar bibe divê zagona partiyên si- 
yasî bê guhertin. Ev pirsgirêk 
taloqî sala 2015'an nabe.'' Boy- 
ner, Serokwezîrê Tirkiyê Recep 


Tayyip Erdogan jî rexne kir û da 
zanîn ku demokrasî bi bendava ji 
sedî 20 pêk nayê. Boyner, wiha 
dom kir: “Divê dewlet bi welati- 
yên kurd û elewî re li hev bê. 
Divê dewlet bêyî cudatiyê têxe 
nava welatiyan ji her kesî re xiz- 
metê bike.'' 

Boyner, destnîşan kir ku wela- 
tekî lê aramî tunebe pêşketina 
aboriyê jî pêş nakeve. Boyner, da 
zanîn ku ji bo aboriya Tirkiye'yê 
pêş bikeve divê berî her tiştî 
arami pêş bikeve. 


Serokê Hak-Par'ê Bayram Bozyel 

"Berjewendiya netewa 
xwe ji bîr nekin’’ 


Rûdaw Köln 


Mijara sereke ya Herêma Kurdis- 
tan'ê hilbijartina parlamentoya 
îraq'ê ye. Lê kurdên Bakûr jî ji 
wan mijaran dûr nakevin û hêvi- 
yên xwe diparêzin. Serokê Hak- 
Par'ê Bayram Bozyel jî wek 
kurdek Bakûrî di derheqê hilbi- 
jartina îraq'ê de hêvî, nêrîn û dax- 
wazên xwe ji Rûdaw'ê re anî 
ziman. 

Bozyel wiha axifî: “Ger ku em 
bifikirin Iraq hîn neketîye îstîk- 
rarê, ji bo vê yekê jî ev hilbijartin 
bo pêşeroja îraq'ê pewîstiyekî gi- 
rîng e. Lê ji bo me herî girîng jî 
performansa partiyên Kurdis- 
tan'ê, kursiyên ku wê bigrin û tev- 
gerîna wan e. Li vir kurd bi tevger 
bin dikarin ji nû ve di damezran- 
dina parlamentoya iraq'ê de ro- 
lekî girîng bilîzin 

Bozyel daxuyand ku ji bilî wan 
jî, dengên ku kurd bistînin wê ji 
bo avakirina îraq'a nû jî girîng be. 
“Ji bo vê yekê ev hilbijartin hem ji 
bo Iraq'ê û hem ji bo kurdan pê- 
vajoyekî nû ye. Herçiqas kurd bi 
lîsteyên cuda beşdarî hilbijartinê 
dibin jî, yê herî girîng ew e ku 
divê berjewendiya netewaxweji 



Bayram Bozyel 


bîr nekin 

Bozyel bibîrxist ku lîsteya ku 
PDK û YNK amade kirine hem ji 
tevgera kurd û hem ji bo heremê 
faktorekî girîng e. “Ev nayê vê wa- 
teyê ku em li dijî partiyên dinin. 
Em girîngî didin Lîsteya Kurdis- 
tanî û programên wan ên li ser 
pêşeroja îraq'ê. Li gor vê rewşê 
em hêviyên xwe diparêzin. Di hil- 
bijartinên Herêma Kurdistanê de 
performansekî demokratîk nîşan 
dan. Em hêvîdar in ku ev perfor- 
mansên xwe di hilbijartina na- 
vendî de jî berdewam bikin." 

Berendamên kurd ji 
televizyonan ditirsin 


Newzad Mehmûd Silêmanî 


Berbijarên lîsteyên kurdî ên beş- 
darî hilbijartinê rûbirûbûna tel- 
evizyonan red dikin. Parla- 
menterekî Yekgirtû jî da zanîn, 
sedem ew e ku hinek berbijar di- 
tirsin. 

Piştî serhildana Bihara 1991'an, 
çend hilbijartin li Kurdistan'ê 
hatin encamdan, lê heta niha tu 
rûbirûbûnek televizyonê di nav- 
bera dijberan de çênebûye. Beşek 
ji welatî jî daxwaz dikin berbija- 
rên lîstên 
cuda li ser 
ekranên tel- 
e v i z y o n ê 
derkevin rû- 
birûyê hev. 

Di hilbijar- 
tina berê de 
d i j b e r ê n 
Mesûd Bar- 
zanî daxwaz 
jê kirin ku 
posta Sero- 
katiya Herê- 
ma Kurdis- 
tan'ê, rûbirûbûna televizyonê bi 
wan re pêk bîne. Di dema kûr- 
bûna pirsgirêkên navbera YNK û 
Goran de jî, Mele Bextyar diyar 
kir, ew amade ye ligel Noşîrwan 
Mistefa di beşdarê rûbirûbûna 
televizyonê be. 

Berbijarê Komela Îslamî li ba- 
jarê Silêmaniyê Nazim Ebdula, 
nebûna rûbirûbûna televizyonê- 
wiha şirove dike: “Li ser berenda- 
man desthilateke zêde ya par- 
tiyan heye. Sedem ew e ku berbi- 
jar bi tevahî ne azad in û nawêrin 
beşdarî rûbirûbûna televizyonê 
bin.” Nazim Ebdula herwiha da 
zanîn: “Rûbirûbûna televizyonê 


ya du lîstên cuda, wek rûbirû- 
bûna dû aliyan tê dîtin û wê demê 
ne dûr e ku di navbera wan du ali- 
yan de pevçûn derkeve holê.” 
Nazim bi xwe jî pirs dike: “Eger 
me rûbirûbûna televizyonê kir, kî 
navçîtiyê bike?” 

Erselan Tofîq, ku mamoste ye jî, 
wiha baş dizane ku berbijêr wek 
rêbazek demokrasiyê rûbirûbûna 
televizyonê bihev re encam bidin 
û wiha axifî: “Ji ber ku di rûbirû- 
bûna televizyonê de proja dahatû 
û herwiha astê kêmasiya aliyan tê 
gotûbêjkirin.” 
Erselan wê 
rexneyê jî ra- 
berî berbijar 
û lîstan dike: 
j^Bi wî qasî ku 
nimayîşa ke- 
s aye tiya n 
dikin, ewqas 
b e r n a m a 
wan bidin nî- 
şandan.” Li 
gor Erselan 
Tofîq: “Zêde 
aliyê desthi- 
latê xwe ji rûbirûbûna televizyo- 
nan diparêze, ji ber ku dibe 
kêmasiyên wan zêde bin, lê ji ber 
ku opozîsyon ne li ser desthilatê 
ye, derfeta heye ku rexneyê 
bigre.” 

Rayedarên lîsteyan ditirsin ku 
di encama wan rûbirûbûnên tel- 
evizyonê de pevçûneke tund 
derkevin holê, ji ber hemû lîstên 
opozîsyonê, pişta xwe girê didin 
kêmasiyên desthilatê û ji bilî 
vêna, heta niha komek pirsgirê- 
kên giring û çarenûssaz bi dali- 
qandî mane ku çareserkirina wan 
li benda destbikarbûna gera da- 
hatû ya Parlamenê îraq'ê ye. 




Kurdên rojava jî tevlî hilbijartinan dibin 


Rûdaw Taybet 


Di çarçoveya propaganda hilbi- 
jartinên parlamenê îraqê de, ji- 
mareke kurdên ji Rojavayê 
Kurdistan'ê yên daniştvanên ba- 
jarê Silêmani'yê xwepêşanda- 
neke piştgiriyê lidarxistin û 
piştîvaniya xwe ji lîsteya Hevpey- 
maniya Kurdistan'ê re dan xwiya- 
kirin. 

Organîzatorê giştî yê xwepê- 
şandanê Rizgar Sûrî ku wek Bavê 
Cegerxwîn tê naskirin daxwiyani- 
yek di derbarê xwepêşandanê de 
belav kir û ragehand: “Di çarço- 
veya kampîna hilbijartinên parla- 
menê îraq'ê de û hevrikiya 
demokratîk di navbera lîstên si- 
yasî yên Herêma Kurdistan'ê de û 
jiber girîngiya qonaxa niha, me 


wek komeke kurdên Sûriyê yên 
daniştvanên Silêmaniyê xwest 
beşdariyê di vê kampînê de bikin 
û piştîvaniya xwe ji lîsteya hev- 
peymaniya Kurdistanî re bi rêya 
rêpîvanekê bidin pêşandan 

Xwepêşandanê ji Parka Giştî li 
kolana Salim destpê kir û beşda- 
ran bi dahol û zirneyê xwe gihan- 
din nivîsîngeha peywendiyên 
Kurdistan'ê ya YNK'ê û li wir ji 
aliyê Xalid Ebdal ve hatin pêşwa- 
zîkirin. 

Rizgar Sûrî wiha axifî: “Bi ba- 
weriya me lîsteya hevpeymaniya 
Kurdistanî nûnera vîn û îradeya 
gelê Kurdistan'ê ye. Loma me bir- 
yar da em piştîvaniya wê bikin 
nemaze ku hizbên siyasî yên kur- 
dên Sûriyê li Silêmaniyê bê deng 
man û ti çalakî pêşan nedan 


Komeke kurdên Rojavayê, li Silêmaniyê bi dahol û zurneyan meşa piştîvaniyê li dar xistin (Wêne: Rûdaw) 

Şivan Perwer li benda lampa kesk e 


Dilbixwîn Dara Bonn 


Van rojan di medyaya tirk de bi 
ferehî behsa çûna hunermendê 
kurd Şivan Perwer ji bo Tirki- 
ye'yê tê kirin. Herwiha rojname- 
gerên ku gellek ji wan li Tirki- 
ye'yê navdar in jî, ketine dorê ji 
bo ku li ser vê vegerê li gel Şivan 
hevpeyvînan çêbikin. 

Ev çend salin Şivan Perwer 
xwe ji bo vegerê amade kiriye û 
gellek deriyên ku heta niha girtî- 
bûn vekirin. Piştî axaftina Serok- 
wezîrê Tirkiye'yê Receb Tayyip 
Erdogan li ser vegera Şivan Per- 
wer ku gotibû ew dewlemendi- 
yeke Tirkiye'yê ye û rêya vegerê 
ji wî re vekirî ye, rayedarên dew- 
letê dest pê kirin ku behsa ve- 
gera Şivan Perwer bikin. 

Kesên nêzîkî Erdogan, weke 
Dengir Mir Firat ku demekê cî- 
girê serokê Partiya AKP bû, li Vi- 
yena bi fermî Şivan Perwer 
dawetî Tirkiye'yê kir û jêre got 


ku ew ê ji bo vegerê hemû alîka- 
riyê bike. 

Di konserta paytexta Awûs- 
tûrya Viyena ku Serokê Kurdis- 
tan'ê Mesûd Barzanî û Serokê 
Awûstûrya Hans Fischer jî beş- 
dar bûn, her du partî AKP û DTP 
ji bo vegerandina Şivan Perwer 
ketin pêşbirkê, ka kîjan ji wan di- 
kare bi rêya xwe hunermendê 
kurd vegerîne. 

Di civîna vekirina Weqfa Şivan 
Perwer de jî parlamenterê AKP 
yê Amed'ê Ihsan Arslan eşkere 
got ku ew hatiye Şivan Perwer 
bibe û wan bêriya wî kiriye. Par- 
lamentera AKP ya Wan'ê Gulşen 
Orhan dema ku çûbû Viyena, di 
kulîsekê de gotibû AKP wê di 
meha 5'an de li Amed'ê Festîvala 
Feqiyê Teyran çê bike, Şivan jî ji 
bo ku beşdarî festîvalê bibe ha- 
tiye dawetkirin. 

Çavkaniyeke nêzîkî Şivan Per- 
wer ku nexwest em navê wî eş- 
kere bikin, diyar kir ku hinek 


pirsgirêkên din hene, dibin se- 
dem ku Şivan Perwer nikaribe di 
demeke nêzîk de vegere. Ew ra- 
zîkirina PKK ye. Ev plan dizî ha- 
tibû girtin. Heta niha PKK bi 
germî nêzîkî vegera Şivan Per- 
wer nabe. Berpirsiyarekî PKK yê 
Almanya ji Rûdaw re diyar kir ku 
ew Şivan Perwer weke huner- 
mendekî kurd ê serkeftî dibînin, 
lê belê di derbarê vegera wî de 
hinek planên wan ên cuda hene. 

Diyare tenê astengek li pêşiya 
vegera Şivan Perwer ji bo bakurê 
Kurdistan'ê û Tirkiye'yê maye, 
ew jî îşareteke kesk ji PKK'ê ye. 
Şivan Perwer baş dizane, heta ku 
PKK destûra vegera wî nede, ew 
ê nikaribe di wê vegerê de bigihê 
armanca xwe. Hunermendê Kurd 
ismail Aygun ku bi navê Şivan 
Perwer naskirî ye, di sala 
1955'an de li gundê Sorî yê nê- 
zîkî bajarê Wêranşar'ê ji dayîk bû 
ye û ji sala 1976'an û vir de li 
derveyê welat dijî. 


Di propagandeya hilbijartinan li 
Başûrê Kurdistan'ê kurdên ji Rojavayê 
Kurdistan'ê jî beşdar in. 

Rûdaw 



Xwezîji xemên wan re 


Hêmin Ebdulla 

Hergav ku porê min dirêj 
dibe, diçim cem wan. Sertaş- 
xaneyeke (berber) kurd di 
naverasta wî bajarê Hollanda 
de ku ez li wir dijîm. Li wir 
xortekî xwînşirîn heye ku bi 
dîtina wî dilê min şa dibe. Ew 
nizane pirçê çêbike. Lewra jî 
herdem gêzikek di destê wî 
de ye û di hundir sertaşxanê 
de tê û diçe. Ne mêjdem e ha- 
tiye Hollanda. Wek bixwe di- 
bêje: “Di salvegera serhildanê de dibe sêyemîn sal 
ku ez li vir im.” Pir car bi henek jê re dibêjim: “Were 
rûne, hê bêhna Kurdistan'ê ji te tê...”, ew jî tê û dest 
bi axaftinê dike. 

Hîwa li Kurdistan'ê di televizyonê de kamêravan 
bûye. Lewra niha jî ku tiştekê ji te re behs dike, 
wiha tê xwiyakirin ku dîmeneke vîdeoyê ji te re bi 
hûrdekariyên wê nîşan bide. Gelek bi hûrî, bi aliyekî 
bedew û balkêş ji te re dibêje ku wê pirsê çawa di- 
bîne. 

Di navbera min û Hîwa de di derbarê koçkirina 
ciwanan bo Ewrûpa gotûbêjeke germ a berdewam 
çêbûye. Ez hergav jê re dibêjim baştir e tu vegerî 
Kurdistan'ê, lê ew ne razî dibe û bersiva min wiha 
dide: “Ew aramî û asûdebûna min li vir heye, li Kur- 
distan'ê tunebû.” 

Cara dawî ku me hev dît, bi pêkenînê min jê re 
behs kir ku ciwanên Singapur'ê jî ji welatê xwe 
bêzar in û bicîh dihêlin. Lê bi vê gotinê matmayî 
nebû, ser û çavê xwe jî têk neda û tenê bi sarî ji min 
re got: "Diyar e ew jî li welatê xwe ne asûde û rihet 
inGotina wî rast bû, ciwanên Singapur'ê jî li we- 
latê xwe ne asûde ne, lê ew ji ber ku ne rihet û 
asûde ne, ji bo ku ji zêde pêşketina welatê xwe 
bêzar in. 

Ji bo wan kesên ku nizanin: Heta destpêka salên 
şêstî ya sedsala borî, Singapur komek giravên paş- 
verû yên ser bi Endonezya û Malezya bû. Niha piştî 
nêzîkî pêncî salan bûye yek ji welatên cîhanê ku ji- 
yana xelkê wê herî xweş e. 

Çavkaniyên Ewrûpî behsa wê dikin ku di salê de 
1000 ciwanên Singapurî dev ji welatînama xwe 
berdidin û bo derveyî welat direvin. Wek yek ji wan 
ciwanan dide zanîn, ew jî bo wê armancê ye ku bi- 
karin: "Bêhnekê bidin 

Xema ciwanên singapurî di hin tiştan de dişibe 
xem û kulên ciwanên kurd. Ew ji wê yekê bêzar in 
ku di welatê wan de ew serkirdeyên pîr û kal ên 
wan ku serxwebûn bo welat wergirtin, hê jî biryarê 
li ser hûr û girê wan tiştan didin ku li wir çêdibe. 
Lewar navê wan serkirdeyan danîne "Bavên me”. 
Nifşa kal ku qonaxa dijwar a berî azadiyê dîtiye, 
herdem bo ciwanan bibîr tînin ku divê 'spasdarê' 
bavan bin û ji gotinên wan dernekevin. Yek ji wan 
ciwanan giliya wê yekê dike ku wiha nerîna xwe 
tîne ziman: "Heta bo silavkirinê jî bavên me biryarê 
distînin ku çawa û kengê xelk hev silav bikin. 

Xemên ciwanên singapurê hin car jî dişibin xem 
û kulên ciwanên kurd. Bo nimûne ew ji wê yekê 
bêzar in ku 'Bavên wan' ewqas tekezê li ser girin- 
giya xwendin û pêşketina takekesan di nav civakê 
de kirine ku wiha jê hatiye kesê/a xwendineke baş 
nexwendibe, nikare bi jiyaneke serbilindane bijî. 
Ew dibêjin jiyan li cem me hemû dubare û çaverê- 
kirî ye. "Cara yekem tu xwendina xwe kuta dikî, piş- 
tre bi dîplomeya xwe kar peyda dikî, dûre dizewicî. 
Di dawiyê de jî tu malekê ji hikûmetê dikirî. Lewra 
jî tiştekî ron û eşkere ye ku çi tê serê te 

Hîwa ku wan gotinan guhdarî dike, dikene û go- 
tinekê dike ku wateyeke kûr heye: "Eger li cem me 
jî ciwanan tenê ew xem hebûyana, qet nedihatin 
derve û nedibûn Goran jî!” wê demê radibe ser pê 
û gêzikê xwe hildigire da ku bin piyê yek ji sertaş- 
keran paqij bike. Li min dinere û dibêje: "Xwezî ji 
xemên wan re.”û bi programeke realist kar û xebatên 
xwe xurttir bike. 


Serokê KOMKAR-EU bi wezîrê tirk Çelik re hevdîtin pêk anî: 

“Me ji Çelik re daxwazên 
gelê kurd anî ziman'' 

Kovan Amedî li ser hevdîtina xwe bi Çelik re bersiva pirsên Rûdaw'ê dan. 



Serokê KOMKAR-EU Kovan Amedî 


We di roja 21'ê Sibat a 
2010'an de bi Wezîrê 
Dewletê yê Tirkiye'yê 
Faruk Çelik re hevdîtinek 
pêk anî. Ev hevdîtin bi çi 
armancê pêkhat? 

Belê bi Wezîrê Dewletê yê 
Tirkiye'yê Faruk Çelik re 
hevdîtinek min a wiha pêk 
hat. Yekitiya Demokratên 
Tirk li Ewrûpa'yê em wek 
KOMKAR-EU dawetê wê ci* 
vîna danasîna rêxistina 
xwe kirin. Wezîr Faruk 
Çelik jî beşdarê wê civînê 
bû. Piştî civînê min wek Se- 
rokê Giştî yê KOMKAR-EU 
daxwaza hevdîtinê ji wezîr 
kir. Ewî jî bersivek erênî da 
daxwaza min û me hevdîti- 
nek pêk anî. Armanca vê 


hevdîtinê ew bû ku ez li ser 
operasyonên li dijî endamê 
rêxistana dewleta kûr Er- 
genekon, JITEM û herwiha 
jî projeya Hikûmeta AKP'ê 
wek "Rêlibervekirina Pirs- 
girêka Kurd” û "Rêli- berve- 
kirina Demokrasiyê” dîtina 
rêxistina xwe pêşkeşî wî 
bikim û daxwaza berdewa- 
miya vê pêvajoyê jê bikim. 

Gelo we ji bo çareserki- 
rina pirsgirêka kurd dax- 
wazên konkret ên çawa 
peşkeşî wezîr kirin ? 
Civînek kurt bû lê di atmos- 
ferek germ de derbas bû. 
Min jê re got ku di warê ça- 
reseriya pirsgirêka kurd de 
dîtin û daxwazên me cûda 


bin jî, lê em projeya "Rêli- 
bervekirina Pirsgirêka 
Kurd”, "Rêlibervekirina De- 
mokratiyê” û herwiha dad- 
kirina endamên rêxistana 
JITEM û Ergenekon'ê, ga- 
vekî girîng dinirxînin. Di vî 
warî de em amade ne pişt- 
giriya we bikin. Lê divê hi- 
kûmet jî dawî li operas- 
yonên li dijî siyasetmedar û 
serokên şaredariyan li Kur- 
distan'ê bîne. Divê girtiyên 
siyasî yên kurd bên azadki- 
rin. Divê pirsgirêka zaro- 
kên girtî di demeke kurt de 
bê çareserkirin. Divê hikû- 
met di pêvajoya demokra- 
tîk de biserkeve. Bo dax- 
wazên demokratîk ên kur- 
dan gavên konkret bavêje. 


Li ser daxwazên min wezîr 
Faruk Çelik jî got ku li Tir- 
kiye'yê guftûgoyek gern 
kirin." 

Hûn di heman rojê de 
tevlî kongreya YEK- 
KOM'ê jî bûn. Wek tê 
zanîn 10 sal zêdetir e ku 
di navbera KOMKAR û 
YEK- KOM'ê de ti pê- 
wendî nîne, ça-wa bû 
YEK-KOM'ê we vexwend 
kongreya xwe? Niha pê- 
wendîyên we û YEK-KOM 
çawa ne? 

Berî niha jî hevalên me ji bo 
tevxebatiyê car caran name 
ji YEKKOM'ê re şandibûn. 
Lê encam jê wernegirtibûn. 
Piştî ku me kongreya KOM- 
KAR-EU'yê pêk anî, me bi 
nameyek daxwaza hevdî- 
tinê li YEK-KOM'ê kir û ez 
bi telefonê jî bi serokê wan 
birêz Ahmed re peyivîm. 
Mixabin ji bo hevdîtinê 
wextê me li hev negirt. Lê 
wan KOMKAR-EU'yê vex- 
wendin kongreya xwe ya 
16. û em jî bi dilxweşî beş- 
darî kongreya wan bûn. 
Em dikarin di gellek waran 
de bi hevre kar bikin. Wek 
numûne: Li ser perweda zi- 
manê kurdî, ji bo efuya 
giştî, ji bo rakirina zordes- 
tiya li ser folklor û çanda 
kurd, ji bo guhertina za- 
gona bingehîn. Ne tenê 
KOMKAR-EU û YEK-KOM, 
em dikarin rêxistinên din jî 
tevlî vê xebatê bikin. 

Hevpeyvîn: 

Seyîtxan Kurîj 


Operasyonên Kurdistan’ê gihiştin Ewrûpa’yê jî 


Rûdaw Amsterdam 

Herçiqas operasyonên li 
Ewrûpayê li dijî çalakvanên 
kurd piştî lêkolîneke 2-salî 
pêk hatin, piraniya çalakva- 
nan zû hatin berdan. Bi 
beşdariya 150 polîs li kam- 
peke nêzîkî bajarê îtalî Pîsa 
ji bo lêkolîn li nasnameyên 
wan 76 kes ji bo demeke 
kin hatin girtin. 

Dû re hat ragihandin ku 72 
kes hatine berdan, lê 10 ça- 
lakvanên kurd hêja li girtî- 
gehê ne li benda biryara 
dadgerê. Dozgeriya îtalî ça- 
lakvanên kurd sedem gu- 
mana "piştgirîkirina tero- 
rîzma navnetewî” û "Kom- 
kirin û perwerdekirina en- 
damên PKK-yê” dixwaze 
darizîne. 

Di encama lêkolîna li ser 


komek kurd li Fransayê de 
jî girêdayî bi operasyonên 
li îtalyayê polîs avête ser 
komeleke kurdî li Marsîlya 
û çar mal û 4 bira têde 12 
kurd hatin girtin. Polîsê 
fransî li Montpellier, Gre- 
noble û Lyon jî sê kurd bin- 
çav kir. 

Holanda: Metirsiya 
radestkirinêjibo 
çalakvanê kurd 

Çavdêr bi balkêşî dizanin 
ku di heman hefteya ku du 
operasyonên mezin li dijî 
çalakvanên kurd pêk hatin 
bi fermî hat ragihandin de 
ku kurdek di 19ê meha 
yekê li Holanda hat binçav- 
kirin dema ku dixwest ji Al- 
manya ji sînorê derbas 


bibe. Li gor ragihandina 
fermî ya dozgeriya holandî 
çalakvanê kurd bi navê 
Hasan Adir hat binçavkirin 
bi gumana endametiya 
PKK-yê. Çapemeniya ho- 
landî dibêje Hasan Adir se- 
rokekî PKK-yê ye ku 
berpirsiyaretiya Ewrûpayê 
dike. 

Parêzerê Adir Bart No- 
oitgedagt dibêje ne tesaduf 
e ku piştî xwespêrê (miwe- 
kîlê) wî derbas bû nav axa 
Holanda yekser hate girtin. 
Nooitgedagt destnîşan dike 
ku mimkun e tiliyê dewleta 
tirk di girtina Hasan Adir 
de hebe. 

Tirkiye ji aliyê xwe ve 
piştî girtina çalakvanê kurd 
Adir pêre daxwaza radest- 
kirina wî kir, lê belê parê- 
zerê wî bibiryar e rê li ber 


wê yekê bigire li dadgehê 
di 18ê adarê de. Parêzer 
Nooitgedagt dibêje nabe 
xwespêrê wî bê radestkirin 
ji ber ku metirsiya êşken- 
ceyê ji bo wî heye lewre bi 
baweriya dewleta tirk Adir 
kesekî bilind e nav PKK-yê. 
"Jixwe dadgerê almanî piş- 
trast kiriye ku ew guman ji 
bo xwespêrê me heye.” 

Li aliyê dî hefteya borî si- 
yasetmedar Nedîm Seven 
piştî ku 1,5 sal li girtîgehê 
ma ji aliyê dewleta Fran- 
sayê ve hat berdan. Balkêş 
e Seven jî pêşî li îtalyayê 
hatibû girtin û piştre dema 
çû Fransayê carek din ha- 
tibû binçavkirin. Ji bo 
Seven biryar hatibû dan 
neyê radestkirin bo Tirki- 
yeyê. 

Rudaw 


Kurdên Almanya: 

"Qet nebe li Bexda'yê yek bin” 

Rojeva gellek kurdên li Ewrûpa hilbijartina iraq'ê ye. Hêvî ew e ku li Bexda'yê di 
nava siyaseta kurdan de yekiti bê avakirin. 



"Ezdibêjimezji 
Tirkiye'yê me" 

Hilbijartin nêzîk 
dibin û partî û ^ 
rêxistinên 
wan derî bi 
JV derî dix- 
I. K w a z i n I 
. dengê 1 


Rudaw Bonn 


Li Ewrûpa kurd ji nêzîk ve rewşa 
siyasî li Kurdistan'ê û îraq'ê dişo- 
pînin. Her rûdaw û bûyereke ku 
li Kurdistan'ê rû dide, rojeva kur- 
dên Ewrûpa bi wê re tê guhertin. 
Ji ber ku kurdên ku li Ewrûpa 
dijîn ne xwediyê rojeveke taybetî 
ne, berê wan li Kurdistan'ê ye. 
Her çiqas ew dûr bin, lê bi rêya 
înternet, rojname, e-mail û kana- 
lên televîzyonê Kurdistan'ê roj bi 
roj dişopînin. 

Van rojan rojeva kurdên li Al- 
manya dijîn jî hilbijartin e. Ne 
tenê li Almanya, li seranserê Ew- 
rûpa'yê kurd di heyecana hilbi- 
jartinê de ne. 

Li Almanya bajarê Bonn'ê, li 
kafêterya mixazeya "Karstadt” 
pirraniya caran kurd li hev dici- 
vin û siyasetê dikin. Pirraniya 
wan kurdên ji Başûrê Kurdistan'ê 
ne. Hinek ji wan zêdetirî 30 salî 
ye li Almanya dijîn. Porê xwe li 
Almanya spî kirine. Êdî bûne 
beşek ji vê civakê, nikarin dev jê 


Çiqasi kemasi hebin ji, gendeli u 
dizî hebin jî, lê welatê me ye, 
divê em li hember dijminan xwedî li 
welatê xwe derkevin " 


berdin û biçin li Kurdistan'ê bi 
cih bibin. 

Yek ji wan kesan Fûad Akrawî 
ye, zêdetirî 30 salan e li Al- 
manya'yê dijî. Heykel jî heye, ew 
jî ji 30 salî zêdetire li Almanya 
dijî, bi xwe Xiristiyanî ye, lê ew 
dibêje “Ez bi dîn File me, lê bi 
netew, kurd im.” Berê Tariq Eq- 
rawî jî tevlî wan sohbetan dibû, 
ew niha li Nemsa sefîrê îraq'ê ye. 

Ehmed Berber ji sala 1983'an 
li Almanya dijî, bi xwe ji Duhok'ê 
ye, ew li bajarê Bonn'ê weke wer- 
gêr kar dike, herwiha karmen- 
dekî NAVEND'ê ye jî. Dema ku 
em dipirsin, “Diçî hilbijartinan? 


Dengê xwe didî kîjan lîsteyê?” di- 
kene û bersivê dide: “Bêguman 
diçim û dengê xwe didim kur- 
danDema ku em dipirsin kîjan 
kurdan? “Lîsteya Hevpeymanî ya 
Kurdistanî” bersivê dide. 

Rexneyeke Ehmed li medyaya 
kurdî heye, ew dibêje di warê 
medyayê de kurdan nikaribûn 
dengê xwe bigihînin derve, weke 
nimûne heta niha nayê zanîn ka 
wê li kuderê sindoq werin danîn. 

Bavê Kamîran, ku kurdekî Lib- 
nan'ê ye, ew jî nêzîkî 30 salan e li 
Almanya'yê dijî. Bi salan e di 
nava qirecira siyasetê de dijî. li 
Beyrûd'ê mala wî ji bo kurdan 


Hilbijartinên herêmî li Hollanda: 


"Ji tirkan re nabêjim ez kura îm 

Berendameke din: „Ez dengê xwe nadim kêsê ku li netewa xwe xwedî dernekeve." 


weke komeleyekê bû. Carekê ew 
çûbû serdana rehmetî Mele Mis- 
tefa Barzanî, heta niha jî bi serbi- 
lindî behsa wê rojê dike. Dema 
ku me pirsa hilbijartinan jê kir, 
got: “Çiqasî kêmasî hebin jî, gen- 
delî û dizî hebin jî, lê welatê me 
ye, divê em li hember dijminan 
xwedî li welatê xwe derkevin. 
Bila li Bexda'yê dengê kurdan 
yek be, bila li Bexda'yê kurd bi 
hêz bin.. 

Şofêrê taksiyê li bajarê Köln'ê, 
Nebez Elî, hevalê Goran e, dengê 
xwe dide lîsteya Goran, baweriya 
wî bi ti partî û lîsteyên din nayê. 
Xwendekara beşê Zanistên Aborî 
li zanîngeha bajarê Munster'ê, 
Rêjîn Mihemed Salih, ku bi xwe ji 
Kerkûk'ê ye, dibêje: “Pirrdengî 
îşareta demokrasiyê ye, bila pirr- 
dengî li Kurdistan'ê hebe, ezê bi 
xwe dengê xwe bidin Lîsteya 
Hevpeymaniya Kurdistanî, lê 
xwezî kurd ji parastina berje- 
wendiya şexsî zêdetir li bejewen- 
diya netewî bifikiriyana û bi yek 


dengî biçûna Bexda'yê.” 


Sîdar Bengîn Epozdemir 

Maastricht 

Hilbijartinên herêmî yên 3'ê 
Adar'ê li Hollanda bûne rojeva 
kurdên wê jî. Dengdêrên kurd 
dixwazin bi dengê xwe pişteva- 
niya xwe bo siyaseta partiyan a 
di derbarê kurdan de nîşan 
bidin; komeke piçûk a kurd jî 
xwe berendam nîşan dide, lê 
hinek ji wan ji ber 
dengdêrên ne- 
kurd nabêjin 
ku ew kurd in. 

M e 11 e m 
Okçu (23) li 
bajarê Ca- 
pelle a/d 
Ijsselbe- 


rendam e ji bo encûmena şareda- 
riyê ji Partiya Sosyalîst (SP) ku di 
meclîsa Hollanda de partiya 
sêyem e bi 25 kursiyan. Okçu 
xwendekara hiqûqê ye li Rotter- 
dam, lê belê ji niha ve dixwaze 
xwe biavêje siyasetê: “Giringtirîn 
tişt bo min ew e ku SP dixwaze rê 
li ber jihevdûrkirina grûbên ci- 
vakê bigire.” Dema jê bê pirsîn gi- 
ringtirîn kêşeya Capelle çî ye ew 
evîniya xwe ji bo mûzîkê û piya- 
noyê nikare veşêre û dibêje: “Şa- 
redarî dibistana mûzîkê ji bud- 
ceyê biriye. Ez dixwazim şare- 
darî dîsa berpirsiyaretiya 
xwe bîne cih 


gel biparêze yan jî bi dest bixe. Ji 
bo Okçu jî heman tişt derbasdar 
e. “Ji siban zû heta şev dereng ez 
li derve me, di nav gel de me. îro 
jî ez li maleke Silêmanî bûm. Min 
wan nedinasî, lê min karî desteka 
wan bigirim.” Okçu di rêza du- 
wem a lîsteya SP de cih digire û li 
gor pêşbîniyan dikare bê hilbijar- 
tin. Lê herçiqas biryardariya şa- 
redariyên hollandî tenê di asta 
herêmî de bihêz e, karîgeriya 
problemên netewî û ta radeyek 
navnetewî jî di dema hil- 
bijartinan de bi diyarî 
têne pêş. Meltem 
Okçu jî weke hin 
siyasiyên kurd ên 
din dibêje ew 
xwe ji bo bi- 
destanîna 
n g a n 


Berendam Meltem Okçu li gel hevkarekî ji partiya xwe propaganda hilbijartinan dike 


neçar dibîne ji tirkan re qala 
kurdbûna xwe neke: “Yek pren- 
sîba min heye, ew jî ez tucar na- 
bêjim ez tirk im. Lê belê dijminên 
me gellek in. Min dişopînin, bo 
mînak di înternetê de. Ji ber wê 
yekê ez nikarim bêjim ku ez kurd 
im. Ez ji wan re dibêjim 'ez ji Tir- 
kiye'yê me'. “ 

"Xelete" 

Li aliyê din yê Hollanda'yê Golî 
Abdulrahman (46) berendam e ji 
bo encumena şaredariya Amster- 
dam-Zuid'ê. Herçiqas îhtimal 
kêm be ku Abdulrahman bê hil- 
bijartin, ji ber ku di rêza pêncem 
de cih digire, ew helwêsta siyasi- 
yên ku li gor wê “rastgo” nîn in li 
ser nasnameya xwe, rexne dike. 
“Ez bi xwe kurdayetiya xwe nika- 
rim vêşêrim. Ez bûma min deng 
nedida keseke ku li ser nasna- 
meya xwe mikur neyêLi gor Ab- 
dulrahman kesên wisa nikarin di 
qada siyasî de jî dirust bin. 

Berendamên kurd 

Çend berendamên kurd ên din 
jî dixwazin tevlî encûmena şare- 
dariya xwe bibin. Ji wan Mistefa 
Okçuoglu li Den Haag'ê (PvdA) bi 
lîsteyeke serbixwe, Bekir Leşkerî 
li Amersfoort'ê ji Yekîtiya Demo- 
kratan, Dana Mîrza li Den Haagê 
(UVD) û Alî Bayrak (PvdA) li 
Roermond'ê. 


Kurd û ereb li 
Yûnanîstan'ê 
şerê hevdu dikin 

Rûdaw Atîna 


Ev dema çar rojan e kurdên da- 
niştvanên Atîna'ya paytextê Yû- 
nanîstan'ê û erebên ji Cezayir'ê 
yên li Yûnanistan'ê bê sedemekî 
diyar şerê hevdu dikin û di nav 
wan de kurdekî ji bajarê Silêma- 
ni'yê bi navê Necat (28) bi kêrê 
hatiye birîndarkirin. 

Çavkaniyeke Rûdaw'ê li Atî- 
na'yê ragihand: “Şer di roja 21'ê 
Sibat'ê de destpê kir û heta niha 
jimareke ereban ji aliyê kurdan 
ve hatine lêxistin, ereban jî xwes- 
tine heyfa hemneteweyên xwe hi- 
lînin û biryar dane li çi kurdê ku 
bikeve destê wan de, bidin 
Heman çavkaniyê wiha do- 
mand: “Lê di şeva 22'ê Sibat'ê de 
ereban keysa xwe lê anîne û bi 
kom li dikandarekî kurd ku li ba- 
zarê înternetcafeya wî heye, xis- 
tine. Piştî lêdaneke zêde du kêr jî 
lê dane û pişt çavê dikandarê 
kurd bi heşt kêlan hatiye dirûtin 
Hat ragihandin ku niha kurdên 
Atîna'yê xwe ji heyfhilanînê re 
amade dikin, lê ereb qet nêzîkî ti- 
xûbên navçeya ku tê de kêr li 
xortê kurd dane, nabin. 


Pirsgirêka kurd 
gihişt Parlamena 
Norwec e ji 

Rûdaw Oslo 


Bi gurrbûna guftûgoyên li ser 
pirsgirêka kurd li Tirkiye'yê, 
pirsa kurd li parlamenên ewrûpî 
jî bi germî tê nîqaşkirin. Parla- 
mena Norwêc'ê plan dike ku roja 
17'ê Adar'ê li ser pirsgirêka kurd 
konferanseke taybet li dar bixe. 

Tê gotin ku di vê konferansê de 
wê bi dorfirehî rewşa kurdan li 
her çar perçeyên Kurdistan'ê 
were gotûbêjkirin. Herwiha, li kê- 
leka gotûbêjkirina pirsgirêkê û 
komkujiyên ku hatine serê kur- 
dan, konferans wê rêyên çarese- 
riyê jî nîşan bide. 

Tê çaverêtêkirin ku ji Herêma 
Kurdistan'ê Wezîrê Karûbarên 
Şehîd û Enfalkiriyan Dr. Mecîd 
Mihemed Emîn Cemîl jî bi sero- 
katiya şandeke bilind beşdarî 
konferansê bibe. Herwiha di vê 
konferansa navnetewî de, wê gel- 
lek kesayetiyên ewrûpî û cîhanî jî 
nêrînên xwe pêşkêş bikin û di 
derbarê çareseriyê de beşdarî go- 
tûbêjan bibin. 

Ji kurdan siyasetvan û nivîskar 
Dr. Ebdilbasit Seyda, Serokê Pro- 
jeya Mafên Mirovên Kurd li îngil- 
tere Kerim Yildiz, Şoreş Hacî, 
Xalid Ezîzî û gellek şexsiyetên din 
di konferansê de cîh digirin. 

Li gor daxuyaniyeke Komeleya 
Kurdên Sûriye'yê li Norwêc'ê, 
konferansa navnetewî ya gotû- 
bêjkirina pirsa kurdî li Parlamen- 
toya Norwêc'ê wê di bin berpir- 
siyariya Partiya Sosyalîst ya Nor- 
wêcî de be. 

Li Herêma 
Kurdistan’ê li dijî 
sinetkirina keçan 
yasayên caza tên 
amadekirin. Li gor 
rapora WADI li sê 
bajarên mezin gellek 
jinên sinetkirî hene. 

Soran Behaeddîn Hewlêr 

Sinetkirina keçan diyardeyeke li 
piraniya welatên Misilman û Af- 
rîka heye, li cîhanê jî li gor texmî- 
nan 100-140 milyon jinên sinnet- 
kirî hene. Li gor îstatîskan salane 
nêzîka 3 milyon keç li cîhanê tên 
sinnetkirin, li 28 welatên Afrî- 
ka'yê sinnetkirin heye, li Herêma 
Kurdistan'ê jî diyardeya sinnetki- 
rina keçan hê heye. 

Rêxistina WADI di 1408 hevdî- 
tinan de li gel jin û keçên ku te- 
menê wan zêdeyî 14 salan e, 
anketek pêkanî û encamên wê di 
raporê de eşkere kir. Li gor aga- 
hiyên raporê 565 hevdîtin li Hew- 
lêr'ê, 534 li Silêmani'yê, 309 li 
Germiyan û Kerkûk'ê û li gel 284 
jinan li Dihokê hevdîtin pek 
anîye. 

Rêjeya herî kêm Li Dihok'ê 
û ya herî zêde li Kerkûk'ê ye 

Li gor ankêta WADI, 

• Sedî 77 ji jinên Silêmani'yê, 

• Sedî 81 ji jinên Germiyan û Ker- 
kûk'ê, 

• Sedî 63 ji jinên Hewlêr'ê, 

• Sedî7 jîli Dihok'ê jin sinnetkirî 
ne. 


Rapora navhatî dide zanîn 
ku li Hewlêr, Silêmanî û 
Kerkûkê 

• Sedî27jikeçênkutemenêwan 
li jêr 20 salan e sinnetkirî ne, 

• Sedî 73 ji keçên sinnetkirî te- 
menê wan di navbera 30-39 
salan de ye, 

• Sedî 84 keçên sinnetkirî te- 
menê wan di navbera 50-59 
salan de ye, 

• Herwiha jinên ku temenê wan 
zêdeyî 80 salan e ji sedî 90 ji 
wan sinnetkirî ne. 

Kesê ku keçan sinnet bike 
tê cezakirin 

Komîsyona parastina mafên 
jinan di gera borî ya Parlamenê 
Kurdistan'ê proje yasayek dijî sin- 
netkirina jinan amade kir u 
pejmîyazî Serokatiya Parlamenê 
kir, lê yasa bi tenê hat gotûbêjki- 
rin, bi hinceta ku diyar dike bi wî 
awayî ne berbelav e ku yasayek 
taybet li ser wê bê derxistin. 

Endama Parlamenê Kurdis- 
tan'ê û Seroka Komîsyona Paras- 
tina Mavên Jinan li Parlamen 
Geşe Dara ragehand ku niha dix- 
wazin li ser wê proje yasayê kar 
bikin û wê temam bikin: “Di proje 
yasayê de sinnetkirina keçan ha- 
tiye destnîşankirin û wek tawa-1 
neke tundûtûjiyê hatiye danîn, 
em nikarin bi ti hawî vê diyar- 
deyê ji hole rakin, lê em dikarin 
hewldanên xwe bikin/' 

Heta rojame jiber sinneta 
keçan tu kes nehatine cezadan, 
jiber sinnetkirin di hundirê 
malan de tê kirin û ti kes ne 
amade ye gilînameyan tomar 
bike. Dara wiha domand: “Di te- 
menê zaroktiyê de tên sinetkirin 
loma wê demê nikarin gilîname 
tomar bikin, dema mezin dibin jî 
ne amade ne gilînameyê tomar 


bikin." 

Di proje yasayê de ceza bo 
kesên ku keçan sinet dikin hatiye 
danîn.Cezaya van kesan 15 sal 
zindankirin û cezaya mewdanî jî 
ji 10-15 milyona Dînaran. 

Lêkolîn behsa hinek aliyên 

din ên sinnetkirinê dike: 

• Sedî 80 ji keç li malê, 

• Sedî 13 li mala cîranan û 

• 0.1 li nexweşxaneyan hatine 

sinnetkirin. 

Li gor rapora rêxistina Wadî; 

• Keç ji sedî 99 bi cîlêtê, ji sedî 1 

bi kêrê hatine sinnetkirin. 

Karê bav bandorê li ser sinnet- 

kirina keçên wan dike. Mînak, 
bavên ku mamostetiyê dikin bi 
rêjeyeke pir kêm keçên xwe sinet 
kirine, lê keçên ku bavên wan cot- 
kar in ji sedî 79 sinnetkirî ne. 

Pirsgirêkên tenduristî 

Li gor lêkolînan hatiye zanîn ku 
sinnetkirina keçan dibe sedemê 
dirustbûna pirsgirêkên pisîkolo- 
jîk û sêksî bo jinan, herwiha 
hinek caran jî dibe sedemê nex- 
weşiyan. 

Piraniya keçên sinnetkirî heta 
niha jiber azara derûnî ya sinnet- 
kirina xwe dinalin. Z.M. a 21 salî, 
temenê wê 4 sal bûn dema ku ji 
aliyê jineke cîranê wan ve hat sin- 
netkirin: “Dema hatim sinnetki- 
rin pir êşiyam, min pir hawar 
dikir û digiriyam." Z.M. dibêje ger 
di pêşerojê de bibe dayika keçekê 
qet ne amade ye keça xwe sinnet 
bike. 

Li gor anketê, sinnetkirin ber bi 
kêmbûnê ve diçe, lewre: “Bi tenê 
ji sedî 10 ji jinan dibêjin keçên 
xwe yên din jî sinet dikin û ji sedî 
45 dibên hatine şîretkirin ku 
keçên xwe sinnet nekin." 


WADI rêxistineke sivîl a alman e û ev 18 sal in li 

Rojhilata Navîn di warê pêşvebirina karên mirovî de kar dike, ji 

sala 2005'an ve li Kurdistan'ê hewldide sinnnetkirina keçan ne- 

hêle heta li gor yasayê bê 

qedexekirin. 


Rengê we yê 
favorî kîjan e? 



Rûdaw Köln 


Reng xwediyê zimaneke derûnî 
ne. Xwediyê bandorên curbecûr 
in. Bi rengan hest, çand, stîla ji- 
yanê tê xuyakirin û tê guhertin. 
Hin reng enerjiya negatîf didin 
mirov, hin reng a pozîtif. Her jin 
nizane ka kîja reng wê xweşik 
dike, kîja reng wê sar û germ 
nîsan dide. 

Xwarin û vexwarin ji laşê me 
re çawa bin, reng jî ji hest û ji- 


yana me re wisa ne. 

Reng xwediyê hêzê ne jiber vê 
eger rengekî kêf û hest nede we 
devjê berdin. 

Divê herkes bizanibe rengê 
wî/ê favorî çi ye? 

Zer: Rengê herî bextewar, dilgeş, 
kamran e. 

Rengê portakalê: Rengê herî 
germ e û bal dikişîne. Gellek kes 
naxwaze cilên bi vî rengî lixwe 
bike lê dema lixwe bike pê re at- 


mosfereke karnavalê (şîn û şahî) 
avadike. 

Penbe: Rengekî pozitif û bexte- 
war e. Mirova sivik, bê derd û bi 
kêf nîşan dide. 

Şîn: Di nava rengên sar de yê 
herî balkês e. Ji bo odeya rûniş- 
tinê, odeya razanê dikare kom- 
bînasyonên baş çêke. 

Sor: Xwediyê du wateyan e. Yek 
evîn, ya din jî xwîn e. Lê rengê 
sor beriya hertiştî rengekî bi dil, 
bir biryar e. 

Gerek li dora Birca Belek 




(Wêne: Selmet GiilerJ 


Bi destguhertina 
Birca Belek û 
avahiyan re, gelek 
berhem û perçeyên 
heyinên dîrokî ji 
gelek deverên 
bajêr hatine 
hevdan. 


Çiya Mazî Cizîr 


Min bihîst ku Birca Belek ji destê 
eskeriyê derketiye û ketiye destê 
Şaredariya Cizîr'ê, ez li benda 
derfetek bûm ku herim wê derê 
bigerim. Berê jî min bihîstibû ku 
wênekeşê National Geograpîc 
Selmet Guler dixwaze li ser Goris- 
tana Cizîr'ê bixebite. Piştî ku me 
hevdû dît, wî teklîf kir ku em di 
rojeke şemiyê de herin. 

Ji bo destguhertina Birca Belek 
em bi peroşî û xeyalên mezin ji 
Mêrdîn'ê hatin Cizîr'ê, lê pêşî em 
çûn nava gorîstana bi kevir û 
kêlên xwe balkêş. Em bi kêf çûn 
ber derî lê li ber derî polîs hebûn 
û bi boneya ku hê jimartin û karê 
dewirkirinê didome nehişt em 
herin. Bi vê yekê re me telefonî 
gelek deveran kir û dawî me des- 
tûr bi dest xist. 


Derve dîrokî, hundir nûjen 


Ku di deriyê hesin ê mezin re 
em derbasî hewşê bûn, pêşî ava- 
hiyên eskeriyê yên ku hatine va- 
lakirin bala mirov dikişand. Giş bi 
rengên eskeriyê û hê nîşanên 
wan xuya dibû. Di nav wan de 
avahiyek nêzî derî li aliyê rojhilat 
"Turbeya Şêx Evdirehmanê Welî" 
hebû û bi şêweya eskerî tabela- 
yek li ser bû. Li milê rojava jî ava- 
hiya dîrokî ku karmendê Şareda- 
riyê Osman digot ev biryargeha 
Alaya Hemîdiyan e. Cihê Mistê 
Mîro ye, fermandarê Alaya Hemî- 
diyan e." Derveyê wê dîrokî lê 
hundurê wê bi temamî nûjenkirî 
bû. Siwax û reng giş nû û avahî ji 


Dîmenek ji Birca Belek - (wêne-.seimetGuierj 


Ka 330 ode, ka textê 
mîran? 

Em diherin aliyê Dîcle û ji 
bêhna çem û Cûdî bêhna ku gel- 
lek kes bi hisret in mistekê dikişî- 
nin kezeba xwe. Birca Belek li ber 
me û deng ji me kesî dernakeve. 
Herkes li surên xerabe, birca xe- 
rabe û dîwarên nîvî di bin axê de 
dinêre. Wê demê bi axîn mirov di- 
bêje: Gelo ka 330 ode, ka cihê 
textê mîran, ka seraya wan, ka îh- 
tîşama dîrokî û efsanevî li ku nin. 
Bê gûman wekî mirovên vê derê 
dibêjin "dibe ku pirê wan di bin 
erdê de ne. Lê yê muhîm giş ha- 
tine xerakirin." Ji Birca Belek bi 
xwe jî gelek kevir ketine û bi zorê 
li ser piyan e. Tu xweşikiya ku 
mirov dest bavêjê tune ye. Tenê 
qorê dîwêr yek bi kevirê spî û yek 
bi kevirê reş hatiye lêkirin. 


Me berê xwe da zîndanê, ku 
min piyê xwe avêt hundur heye- 
canekê min girt û min got "aha ev 
e ya li ser piyan maye." Wekî ode- 
yek mezin, grover û di navê de 
stûnek mezin bi qasî 10 m2 yan û 
hundurê wê stûnê jî vala û wekî 
odeya grover bû. 3 deriyê vê 
stûna odeyî hebûn li rojhilat, 
bakur û başûr. Li ser deriyê başûr 
fîgura serê pezkoviyê hebû. Di dî- 
warê alî derve de wekî kubaleyan 
hebû û digotin "ev cihê ku Mem 
tê de maye." Erê digotin ev der 
zindan e lê qet nedişibiya zîn- 
danê. Ev der ji alî agirparêzan 
wekî cihê qurbanê dihat bikara- 
nîn. Avahiyek wisa û ji bo serjêki- 
rina qurbanan, tiştekî balkêş û 
avahiyek dîrokî û muhteşem e. 
Em ji hevdû dipirsin mînakek 
wekî vê avahiyê li deverek dinyê 
heye gelo? 


peyarêkan ji bo xweşikiya bax- 
çeyê hatiye bikaranîn. 

Li bin darekê kevirekî dirêj û li 
ser bi tîpên erebî nivîs hatiye 
kolan. Pir kevin xuya ye. Em di- 
pirsin, Osman dibêje; bi texmînî 
ev kevir ji bircê qetiyaye û li ser 
dinivîse "Bedirxan Botanî, Kur- 
distan". Kî bibûya mîr, kevirek di- 
xist nava bircê û li ser navê xwe 
dinivîsand. Ji van keviran re digo- 
tin kevirê desthilatdariyê (kevirê 
iktîdarê). 

Em diherin ser sûrê û bi qasî 
xuya dibe em li tevahiya sûran di- 
nêrin. Bi gotineke kurdî, kevir li 
ser kevir nemaye, giş xerabe û 
kevirên derve giş ketine û winda 
bûne, yê mayî tenê rek û kilsa 
hundurê dîwêr e. Dibe ku gelek 
avahiyên vê herêmê ji kevirên ku 
ji sûran ketine hatiye çêkirin. Ji 
xwe ev qedera han ya hemû ava- 
hiyên dîrokî yê kurdistan e. 


îi 


' i rrru^ 


bo biryargeh an nivîshehên eske- 
riyê hatiye bikaranîn. Li ser de- 
riyê pêşiyê ala tirk û nexşên 
eskerî bal dikişandin. Kevirên vê 
avahiyê cûda û wekî yên Mid- 
yad'ê bûn. Dibêjin binê wê tewla 
hespan ya berê ye. Ji xwe Osman 
dibêje ev avahiyên nû beriya es- 
keriyê jî nivisgehên fermî bûn. 


Jibogulleyên topan 
kevirên grover 


Bi destguhertina Birca Belek û 
avahiyan re, gelek berhem û per- 
çeyên heyinên dîrokî ji gelek de- 
verên bajêr hatine hevdan. Heta 
ji navçe û bajarên derdorê jî kevi- 
rên wê anîne. Ji vana yê pêşî bala 
mirov dikişîne, kevirên grover in. 
Ev di demên berê de wekî gulle- 
yên topan hatine bikaranîn. Her 
yek ji van keviran li deverekê û bi 
boyaxa spî hatine boyaxkirin û li 


■ 

Rûdaw 


Dilê Xalo sekinî 


Roni War [Wêne: Privat) 


Rûdaw Amed 


Weşanxaneya AVA, ev nêzîkî sa- 
lekê ye ku li Amed'ê dest bi we- 
şangeriyê kiriye. Dixwaze ku 
deriyekî din li pirtûkên kurdî, hu- 
nera zimên û pirtûkên wergerê 
veke. Xewn û xeyalên wê pir in, 
dixwaze ku bi nêzîkbûneke cihê 
û bi nêrînek cuda weşanê bike. 

Di derbarê kar û barê Weşan- 
xaneya Ava de edîtor Ronî War ji 
Rûdawê re axivî. War diyar dike 
ku heta 7 pirtûk weşandine û di- 
beje ku pîvanên wan ên weşanê 
ziman, wêje û huner e. "Hêviya 
me ew e ku em karibin bi saya 
werger û berhevkariyê ji hêla 
xwe ve birînên vî zimanî rehet 
bikin...” 

Wênêzikbûna meya 
ziman û wêjeyê cuda be 

Em dixwazin ji me re behs bike 
ka sedema ku bi tirkî jî pirtûkan 
çap dikin çi ye, ji me re dibêje ku 
ew dixwazin xwe bigihînin 
xwendevanên ku tirkî dixwînin jî, 
"Wekî din ji hêla aborî ve jî divê 
em karibin li ser lingan bisekinin. 
Loma em bi herdu zimanan we- 
şanê dikin.. 

Li ser vê yekê em jê wiha dipir- 


Amadekariya berhemekî nû dikir, 
hêviya wî ji repartûara nû hebû lê dilê 
wî rê nedayê... 


Edîtorê Weşanxaneya AVA, Ronî War: 

“Kurdî ber bi ronesansekê ve diçe” 


wî amadekariyên berhemekî nû 
dikir. Munzur Doganay di derbarê 
vê berhemê jî ev agahî dan: 
"Berhemê nû xelas kiribû. Tenê 
dixwest hinek cihan sarerast 
bike. 12 klam xwendibûn. Bi hevî 
bû. Bi tarza rock klam çekiribûn. 
Xalo digot ku 'Di muzîka kurdî 
ya rock de ev berhemê me wê 
gellekî were hezkirin/ Roja ku 
jiyana xwe ji dest da jî li studyo- 
yê bû." 

Piştî mirina Xalo, çapemeniya 
tirk nivîsand ku Xalo xwe kuştiye. 
Rojnamegerê kurd Mehmet Tum 
di vê derbare de wiha got: "Di 
merasima Xalo de ew rojnamege- 
rên tirk nehatin. Ji ber ku derew 
nivîsandibûn û xelk ji wan gellekî 
acîz bûbû. Xalo ji jiyanê pir hez 
dikir û hertim bi ken bû. Nexwe- 
şiya kansera qirikê jî pê re hebû, 
lê 3 meh berê jê xilas bûbû, lê mi- 
xabin bûhrana dil hunermendekî 
kurd ji dinyayê qut kir." 


Zozanên 
Kurdistan'ê li 
Hindistan'ê 
hatin 
xelatkirin 

Rûdaw Hewlêr 

Fîlmê "Kwêstanên Spî” (Zozanên 
Spî) yê ku derhêner Teha Kerîmî 
kişandiye, li Hindistan'ê di du fes- 
tîvalên navnetewî de hat pêşkêş- 
kirin û xelata taybet a "Cîpûr” 
stand. 

Fîlmê Kwêstanên Spî ku rexne 
li ser pirsgirêk û nakokiyên hiz- 
bên kurdî di şerê birakujiyê digre, 
behsa Feqe Brahîm dike ku bi ba- 
weriya wî hemû hizb bo arman- 
cekê kar dikin, lê ti hizb guh- 
dariya hizbê din nake. Feqe Bra- 
hîm termê kuştiyan di navbera 
hizban de, vediguhêze. 

Fîlmê navborî di festîvala nav- 
netewî ya duyem a Cîpûr de hat 
numayişkirin û xelata taybet a 
festîvalê wergirt. Derhênerê film 
Teha Kerîmî ragihand: "Aktorên 
hindî û mamoste û xwendekarên 
Hindistan'ê peywendiyeke baş li 
gel film pêşan dan. Ji me re digo- 
tin ew hest dikin ev film behsa 
Hindistan û reng û grubên cuda 
yên Hindistan'ê dike û nakokiyên 
navxweyî yên vî welatî pêşan 
dide û jiyana xwe di vî fîlmî de, 
dibînin.” 


Xalo (Siileyman Karadeniz) bi strana "Tune bûm" hate naskirin û amadekariya albûmekî nû dikir. 


Firaz Baran Hamburg 


Kurdan li xeribiyê hunermendekî 
xwe yê naskirî winda kir. Huner- 
mend Xalo (Suleyman Karade- 
niz), şeva 19'ê Sibat'ê li bajarê 
Almanya Hamburg'ê li mala xwe 
jiyana xwe ji dest da. Xalo tenê 
jiyan dikir. Li gorî raporta otop- 


siyê, dilê Xalo kete buhranê û ji- 
yana xwe ji dest da. Polîs û otopsî 
gihiştin heman encamê. Xalo 40 
salî bû. 

Cenazeyê Xalo roja 20'ê Sibat'ê 
li mala wî hat dîtin. Hevalê Xalo, 
Munzur Doganay di derbarê dî- 
tina cenazeyê wî de wiha got: 
"Hevalekî Xalo diçe mala wî. Li 


zîla derî dide, lê Xalo derî venake. 
Mala Xalo di qata yekê de bû. Di 
camê de dibîne ku Xalo li erdê ye. 
Telefonê birayê Xalo Koçer dike. 
Mifteyê malê li cem birayê Koçer 
hebû. Koçer diçe dibîne ku serê 
Xalo mor bûye. Li gorî otopsiyê 
Xalo 15 saet berê jiyana xwe ji 
dest dabû." 


Taziyeya Xalo 3 roj li camiya 
Şêx Seîd a li Hamburg'ê hat dayîn. 
Cenazeya Xalo piştî wecîbeyên olî 
di roja 24'ê Sibat'ê de hat verêki- 
rin û 25'ê Sibat'ê jî li bajarê îdir'ê 
hat veşartin. 

Xalo heta niha yek bi kurdî û 
yek jî bi tirkî, du berhemên mu- 
zîkê derxistin û di demên dawî de 


Ronî War dibêje ku jiber eleqeya kurdî nedikirin, 
wan berê ji civak û siyasetmedaran gazinc dikirin. 
"Lê niha guhertin heye." 


xwe bi wan bidin xwendin...” 

Li ser sedemên kêmxwendina 
pirtûkan jî, dibêje ku ji ber çanda 
xwendinê rûneniştiye xwendin li 
nav me kêm e, "Ne tenê kurd kêm 
pirtûkan diwxînin hemî cîranên 
wan jî naxwînin û mirov dikare 
bibêje yê ku dixwînin kurd in. 

Divê zimanê kurdî bibe 
zimanêjiyanê 

"Gelo xwendina kurdî di ci- 
vaka kurd de çawa dikare pêş bi- 
‘ pirsa me jî wisa 
r dilê me be, 
heyatê, yê 
û siyasetê. 


Niha hewcedariya me ji berhe- 
mên xurt heye. Divê çapemeniya 
kurd li ser berhemên xurt bise- 
kine û bi xwendevan bide nasan- 
din û xwendin...” 

Li ser pirsa me ya di derbarê 
weşangeriya înternetê de ya li 
ser xwendevanan jî balê dikişîne 
ser ku înternet sînoran derbas 
dike, "Ji ber ku kî, kengî, li kî derê 
bixwaze dikare bi rehetî bigihêjê 
û ji bo xwendinê, ji bo ziman û ji 
bo hevdû fêmkirin û naskirina 
kesên dinivîsin û dişopînin baş e. 
Valahiya rojnamegerî û kovarge- 
riyê dadigire. Di pêş de êwê çi 
bandora wê hebe nizanim lê niha 
fersendek mezin e. Loma ban- 
dora wê li ser xwendin û nivîsan- 
dinê heye.. ” 

Paşê jî em vedigerin ser rola 
wergerê, edîtor Ronî War behs 
dike ku werger weke ku mirov ji 
dinyaya xwe derkeve û tevlî din- 
yayên din bibe, "Bandora wer- 
gerê gelek e, wê çaxê mirov 
dikare dinyayên din nasbike, wan 
û xwe qiyas bike û xwe nû bike. 
Ango werger dibe pira navbera 
dinya te û dinyayên din. Guherti- 
nên heye, pêşketinên çêbûnê, 
serpêhatiya wan tu dik. Tu pê bi- 
rînên zimanê xwe derman dikî, 
tu berhemên xurt dixî nav wê- 
jeya xwe û tu ziman çêdikî, li gorî 
rewşa îro bi pêş dixî...” 


sin, "Ma qey firotina pirtûkên 
kurdî nikare heqê çapa xwe fî- 
nanse bike?”, ji me re behsa ras- 
tiya meselê dike, "Bi qasî ku em 
dişopînin ji bilî çend heb navan 
pirtûkên ku diweşin mixabin ni- 
karin xwe fînanse bikin. Ya jî divê 
wextekî zêde dirêj di ser wan re 
bibuhure ku karibe xwe fînanse 
bikin.” 


Herî zêde pirtûkên siyasî 
têne xwendin 


Em mereq dikin ka niha li 
bakur herî zêde kîjan pirtûk têne 
xwendin, ji me re bi qasî zanîna 
xwe behs dike ku niha herî zêde 
pirtûkên siyasî têne xwendin. Bi 
vê grêdayî em jî jê dipirsin, "Gelo 
heke pirtûkên siyasî bi kurdî 
bêne nivîsandin, wê bêne firotin 
an na?”, ji me re wiha vedibêje, 
"Li vira ji ber ku mijar siyasî ye ev 
derdikeve pêş: 'Kê nivîsandiye û 
çi nivîsandiye.' Bawer im ku bê 
xwendin jî ewê bi vê nerînê bê 
xwendin...” 

Dû re behs dike ku wan berê 
gilî û gazinc ji civak û siyaseta 
kurd dikirin, lê ev çend salên 
dawî siyaseta kurd berê xwe 
daye ziman û wêjeya xwe, "Çiqasî 
ne li gorî dilê me be jî ev gavek 
baş e û hêviyê dide. Niha bar ke- 
tiye ser milê me ku em 

Rudaw 



Serokê Enstîtuya Kurdzaniyê ya li Wiyana'yê Prof. Dr. Celîlê Celîl: 

“Pirtûkxaneya Casimê Celîl milkê kurdan e!” 


Salihê Kevirbirî Wiyana 


Ev du hefte ne li Wiyana'ya pay- 
texta Austurya'yê mêvanê Enstî- 
tuya Kudzaniyê û Pirtûkxaneya 
Casimê Celîl im. Serokê Enstîtuyê 
Prof. Dr. Celîlê Celîl, serê sibê zû 
radibe, dikeve nava kitêb, belge, 
kovar, rojname, deng û wêneyan. 
Ji aliyekê ve dixebite, ji aliyê din 
ve, ji çar aliyê dinyayê hewl dide 
li ser kar û barê akademîk, zan- 
yarî û folklornasiyê danûstandi- 
nan birêve bibe. 

Xortê 74 salî, wekî ciwanekî 18 
salî xwedî enerjiyeke ecêb e. Wes- 
tabûn pê re tuneye. Bi yarmetiya 
xwarziya xwe ya muzîkolog Naza 
Celîl û xwarziyê xwe Cemalê Ce- 
lîlê ku li ser psîkolojiyê doktoraya 
xwe dike, hema bêje tevahiya 
karên enstîtuyê û pirtûkxaneyê bi 
dilovanî û eşqeke mezin dime- 
şîne. Di nava kitêban de wekî za- 
rokan şa dibe. Bi kitêban re 
diaxive, re radibe û rûdine. 

Li kitêbxaneya Casimê Celîl, 
hema bêje li ser kurdan heta niha 
çi derketibe mirov dikare bi hê- 
sanî peyda bike. Nexasim li ser 
kurdên Sovyetê û Ermenîstanê 
materyal û belgeyeke ku mirov li 
wir nebîne tuneye. 

Di rojeke xweş a sibatê de, li 
Eichgrabena li nêzî Wiyanayê, li 
avahiya Enstîtuya Kurdzaniyê, di 
nava bi hezaran kitêbên kurdî de, 
min pirsî, Mamoste Celîlê Celîl bi 
rûkenî bersivand... 

Hê dema ku bavê te Rehmetiyê 
Casimê Celîl li Bakuya Azerbay- 
canê li dibistana leşkerî dix- 
wend, di du rojnameyên bi 
navê "Baku" -bi ermenkî- û 
"Komûnîst" -bi rûsî- de dix- 
wîne ku li Ermenistan'ê alfa- 
beya kurdî hatiye amadekirin 
û pê pirtûk hatine çapkirin. 
Paşê xwe digihîne amadekarê 
vê alfabeyê îsahak Marogu- 
lovê Asûrî. Paşê di navbera 
wan de, têkiliyeke germ saz 
dibe û ji wê rojê heta niha -80 
sal- serpêhatiya berhevkirina 
arşîv û pirtûkxaneya malbata 
Casimê Celîl destpê dike. Ji ke- 
rema xwe dikarî behsa vê yekê 
bikî? 

Wekî ku te got, gava bavê min xe- 
bera alfabeya nû di rojnameyan 
de dixwîne, navnîşana Marogulov 
peyda dike û nameyek bi zimanê 
ermenkî jê re dişîne. Di arşîva 
bavê min de, nameya Marogulov 
heye ku bersiva namê ye. (Nam - 


weyê bixwînin: www.rudaw.net) Ji 
wê bersivê em pê dihesin ka bavê 
min di nameya xwe de çi nivîsiye. 
Di nameya Marogulov de, hel- 
westa wî ya xêrxwaziya ji bo gelê 
kurd û çanda wî eşkere dibe. 
Wekî em dibînin, ew her du pir- 
tûkên ku bavê min ji Marogulov 
distîne, bûne hîm ji bo dewle- 
mendiya arşîv û pirtûkxane ku 
heta îro bêrawestan hatiye û 
berdewam dike. 

Baş e, em bêne ser Enstîtuya 
Kurdzaniyê li Wiyanayê û Pir- 
tûkxaneya Casimê Celîl. Hîmê 
vê saziya giranbiha bi serpe- 


reştiya kî û kê hatiye danîn? 

Mirov rabe bêje: "Erê bi serpereş- 
tiya min e û min kiriye!" xelas 
dibe. Lê rastiya wê lazim e. Pir- 
tûkxaneya malbata me gelek 
mezin û dewlemend bû. Qismek 
jê li Erîvan'ê mabû, Ordîxanê bi- 
rayê min jî li Lenîngradê bû. Dê û 
bavê min jî, kal bûbun. Pirs li me 
hemûyan peyda bû; "Gelo wê me- 
sela pirtûkxaneyê çawa çareser 
bibe?" Lewre jî xeyala min ew bû 
ku avahiyek ango bingehek hebe 
ku mirov pirtûkxaneya heyî lê ji 
hev belavbûyî bîne li wir bi cih 
bike. Tê de bêyî minet kar bike. Ji 
bo me xewna şevan bû ku li hev 
bihata û arşîv û pirtûkxaneya li 
Erîvanê bihata. 

Bi awayeke fermî kengê vebû? 

Di 30'ê meha gulana 2008'an de 
ev der bi awayeke fermî û bi beş- 
dariya gelek kes, sazî, dezgehan 
hate vekirin. 


Rojeke çawa bû? Kî û kê hati- 
bûn? Kes sazî û dezgehên ku bi 
peyamên xwe enstîtu û pirtûk- 
xanê pîroz kirin kî bûn? 

Rojeke pir xweş bû. 30'ê mehê wê 
vekirina fermî çêbûya, 29'ê mehê 
hema bêje xew nediket çavên 
min. Li ser min hem xembarî 
hebû hem jî kêf û şahiyeke mezin 
hebû. Kêf û şahî hebû, ji ber ku 
xwesteka dê-bavê min hatibû cih. 
Xembarî hebû ji ber ku birayê 
min Ordîxanê Celîl çend meh 
berê çûbû rehma Xwedê. (Çavên 
wî şil dibin, gotin di qirikê de asê 
dibin, kurtedemek bêdeng di- 
mîne, paşê berdewam dike.) Heft 


meh berê xatirê xwe ji me xwes- 
tibû. Her du xwişkên min, Cemîla 
Celîl û Zîna Celîl amade bûn. Ji 
Erîvanê hatibûn. 

Berpirsiyarên tevahiya hizb û 
partiyan, gelek profesor û kurdo- 
logên li vî welatî hatibûn. Min 
gazî serok û zanyarekî ji civaka 
ermeniyan, bi navê Pîskopos 
Mesrob Gregoryan kiribû. Ew 
dostekî min e. Serokê Enstituya 
Parîs'ê Kendal Nezan hatibû. Şê- 
wekar Malva hatibû. Nûnerê ber- 
pirsiyarê herêma me axaftineke 
bi dilovanî kir û got: "Ev der diya- 
riyek e ji bo welatê me, ku kurdan 
pêşkêşî me kiriye. 

Heinz Fischer, Mesûd Barzanî, 
Celal Talabanî, Felakedîn Kakeyî 
bi peyamên xwe vekirina enstîtu 
û pirtûkxaneyê pîroz kirin. 

Em hinekê jî behsa pirtûkxa- 
neya Casimê Celîl bikin. Ev fikir 
çawa hate pê? 


Fikreke malbatî bû. Diya min ji 
min re wiha got: "Kurê min, wesi- 
yeta bavê te ye, bila ev pirtûkxane 
belav nebe!.." Li ser vê jî Pirtûkxa- 
neya Casimê Celîl hate mey- 
danê... 

Armanca pirtûkxanê û enstî- 
tuyê çi ye? Dixwaze çi bike? 

Ya rast ev der avahiya pirtûkxa- 
neyê ye. Niha enstîtu di bin banê 
pirtûkxanê de hêwiriye. Ev der 
pirtûkxaneya kurdzaniyê ye. Li 
ser gelê kurd, bi zimanê kurdî û 
bi her zimanê li ser kurdan belge, 
kitêb û arşîv li vê derê hatine pa- 
rastin. Deriyê vê enstîtu û pirtûk- 


xaneyê ji her kesê ku lêkolîna 
dike, doktoraya xwe dinivîse re 
vekiriye. Heger hewcedarî hebe, 
bila çend rojan jî bimînin, mê- 
vanê me ne, çay û qehweya me jî 
heye... Lê bi şertê ku armanca 
wan kurdzanî, kurdîtî û kurdewa- 
rîbûn be... 

Te vê arşîva hewqas mezin 
çawa anî, ne zehmet bû? 

Lê çawa, helbet zehmet bû. Min ji 
Erîvan'ê bi balafirê anî. Di nava 
du caran de arşîva me bi zorê hat. 
Min cara yekê tonekê anî, cara 
duduyan jî min du ton anî... 

Sê ton! 

Erê, erê.. Sê ton!.. 

Niha li vê derê çiqas pirtûk 
hene? 

Li vê derê li dora 20 hezar kitê- 
bên me hene. Em hêdî hêdî nu- 
mare dikin û derbasî ser kompî- 


turê dikin. Meqale hene, çi zanîstî 
çi li derveyî mijarên zanistiyê. Bi 
hezaran wêne hene. 50 sal in ku 
em zargotina kurdan berhev 
dikin, dinivîsin, qeyd dikin û 
didin çapê. 

Enstîtuya Kurdzaniyê û Pirtûk- 
xaneya Casimê Celîl, ji dewletê 
an devereke din alîkariyê dis- 
tîne an na? Hikûmeta Kurdis- 
tanê piştgiriya vê derê nake 
gelo? 

Bi rastî ji pîrozbahiyê wêdetir, tu 
alîkarî, ji hêla Hikûmeta kurdan jî, 
ji hikûmet û dewleta Austuryayê 
jî, ji bo me nehatiye kirin. Kek Fe- 
lakedîn, ev çend car in tê, gelek 
kêfxweş dibe dema tê. Kitêbên 
xwe û gelek kitêbên din bi xwe re 
tîne. Pirs û pirsiyar heye, lê tenê 
ew!.. 

Bavê te Casimê Celîl niha sax 
bûya û li vê derê bûya gelo wê 
xwediyê hestên çawa bûya? 

Rehmetiyê bavê min bi kitêban şa 
dibû. Ji ber ku serpereştiya we- 
şandina pirtûkên kurdî dikir, 
gelek caran beriya ku nivîskar ki- 
têbên xwe yên çapkirî bibînin, 
bavê min ji çapxanê dianî malê. 
Nexasim gava kitêbên me derdi- 
ketin, datanî ber serê xwe û ra- 
diza. Li vir amade bûya bawer im 
wê bifiriya... 

Gelo têkiliyên te û enstîtuyên 
din çawa ne? 

Bi hemûyan re jî têkiliyên min 
baş in. 

Plan û projeyên enstîtuyê çi 
ne? 

Plan û proje gelek in. Zargotin 
hene. Kitêbên zarokan ku bavê 
min amade kiribûn hene. Şano 
hene. Di demeke nêz de wê plan 
û projeyên me eşkeretir bibin. 

Bangawaziya cenabê te? 

Bangawaziya min ji kurdan bila 
werin serdana enstîtuyê û pirtûk- 
xaneyê. Çaya me jî qehwa me jî 
heye. Serçavan! Lê bi şertekî; bila 
destvala neyên. Kesên tên bi xwe 
re kitêban bînin û pirtûkxana 
xwe dewlemend bikin... Bila kurd 
li zimanê xwe xwedî derkevin. 
Divê kurd bixwe hay ji çanda xwe 
hebe, ne ku kesên xerîb. Kurt û 
kurmancî, divê em bixwe pişta 
xwe bixurînin... 

Tevaya hevpeyvînê tevî nameya Maro- 
gulov di www.rudaw.net de bixwîne 



Prof. Dr. Celîlê Celîl û Salihê Kevirbirî. (Wêne: RûdawJ 

Çapemeniya 

cîhanê 


Bîstûheft salan piştî bûyera li Berlîn'ê: 

Goriyên “Mala Fransa'yê” ji 



Çapemeniya cîhanê hefteya borî 
bûyerên dawî yên di derbarê dar- 
beyek leşkerî li dijî partiya dest- 
hilatê AKP dinirxînîn û dipirsin 
ka gelo "parezvanên dewleta ke- 
malîst" sihîra xwe winda kirine. 


ZAMAN 


"Cûnta nexweşiyek e, 
tedawiya wê jî 
darizandine." 

"Eger ku vîrûsek darbeyê derbasî 
leşkerekî bibê, êdî ev naedile. 
Darbeciyên 27'ê Gulan'ê heta da- 
wiya jiyana xwe jî xwe wek şoreş- 
ger didîtin. Darbeciyê 12'ê îlon'ê 
Kenan Evren belesebep nedigot: 
"îro jî buye, min ê dîsa bikirana." 
Vîrûs hîna jî di laşê wî de ye. Ji 
cûntacîtiyê encax bi darizandinê 
pakbûn çê dibe. Yên ku di 28'ê Si- 
bat'ê de vîrûsa darbeyê tevlî 
xwîna wan buye, xwedî "plana 
balyoz" bû ne. Li gor agahiyên ku 
hatine stendin, amadekarên 
"plana balyoz" wê di qonaxa ye- 
kemîn de di nava rêxistinên te- 
rorê yên çepgir û rastgir de leşker 
bi cih bikrana û paşê jî ji ber be- 
lavbûna kaosê b welêt fermana 
çalakî û erîşan bidana." 


BBCNEWS 


Operasyona bêmînak 

Li gor muxabîrê BBC yê Stenbol'ê 
Jonathan Head, "bandora hikû- 
meta tirk li ser artêşa tirk tune ye. 
Ezmûna hikûmetê jî vala derket." 
Li Tirkiye'yê çar hikûmet ji salên 
1960'î û vir ve bi zora artêşa tirk 
îstifa kirin. Di demên dawî de ge- 
neral Başbug got ku "demên dar- 
beyan di demên borî de man." 
Operasyona ku roja dûşem'ê li 
dijî artêşê hatiye kirin tiştekî 
cuda bu. Di nav yên ku hatin bin- 
çavkirin de du amîral, sê amîralê 
teqavît û sê generalên teqavît jî 
heye. Hinek ji wan hîna jî di girtî- 
gehê de ne û 12 ji wan jî serbest 
hatin berdan 


THE WASHINGTON POST 


Tehran li iraq’ê den: 
dikire 

Li gor rayedarên amerîkî Iran'ê ji 
bo ku bandorê li ser hilbijartinêi 
îraq'ê bike, alîkarîya aborî li he- 
valbendên xwe belav dike. Raye- 
darên amerîkî bîryar dan ku wan 
hewldanên îran'ê eşkere bikin. Ji 
ber ku îran bandora xwe li ser 
hilbijartinê neke, serleşkerê ar- 
têşa amerîkî general Ray Odierno 
hate îraq'ê. Odierno li gor rapo- 
rên îstîxbarata amerîkî derheqê 
xebatên îran'ê de brîfîng da sero- 
kên iraq'ê. Li gor agahiyên ku 
Odierno dide, îran ji bo berje- 
wendiyên xwe alîkariya kam- 
panya ji bo berendam û partiyên 
siyasî dike û perwerdeyên siyasî 
dide. Îranî li her cihê iraq'ê ne, eş- 
kere û veşartî xabatê dimeşînin. 


Sûriye'yê doza mafên xwe dikin 


Sîrwan H. Berko Berlîn 

Biryara dadgeha "Landgericht" a 
Berlîn'ê hefteya borî eşkere bû: 
Nabe mirov dest deyne ser hêjayi- 
yên çandî yên welatan. Çendîn ev 
biryara ne bi dilê parêzerên gori- 
yên êrîşa li dijî "Maison de France" 
(Mala Fransa'yê} li Berlînê bû, lê 
dîsa jî beşek ji armanca wan pêk 
hat. Bêtirî heşt salan piştî ku Dad- 
geha Federal li Leipzig'ê biryar da 
ku destê dewleta Sûriye'yê di êrîşa 
di 25'ê tebaxa 1983'an de hebû, ev 
mijar dîsa ket rojeva Almanya'yê. 
Armanca sereke ya parêzerên go- 
riyan - di encama êrîşa li dijî kon- 
sulxaneya Fransa'yê li Berlin'a 
rojava kesek mir û 23 kesên din bi 
dijwarî birîndar bûn, ku gelek ji 
wan heta îro hîn ji ber êşên xwe 
dinalin - ew e ku dexta li ser Sû- 
riye'yê xurt bike. 

Çendîn dadgeha Alman Sû- 
riye'yê tawanbar kir, lê dîsa jî rê- 
jîma Bees ne amade ye ku mafên 
goriyan bide wan. Di salên dawî 
de Almanya çend caran hewldaye 
ku di axavtinên bi Sûriye'yê re wê 
qanî bike ku bedelê êşa goriyan 
bide wan, lê bi ser neketiye. 
Dema ku parêzerên goriyan bi- 
hîst ku çend perçeyên entîke yên 
ji Sûriye'yê di pêşangehekê de li 
bajarê Stuttgart'ê tên nîşandan, 
wan biryar da ku di riya birya- 
reke dadgehê re destên xwe dey- 
nin ser wan perçeyên zêrîn. Pa- 
rêzeran dizanî ku ew bi ser nak- 
evin, lê dîsa jî ev yek ji bo wan 
derfetek zêrîn bû ku raya giştî ya 
elmanî ji bo xurtkirina dexta li 
ser Sûriye'yê qezenc bike. 

Çîroka vê bûyerê di wan de- 
man de qewimî, dema ku Ilich 
Ramirez Sanchez, ku bêtir bi 
navê "Carlos" hatiye naskirin, ji 
bo rêxistinên filistînî çend dîkta- 

Di êrîsa li dijî 'Maison de France' de kesekî miribû û 23 kes jî birîndar bûbûn. 


torên li Rojhilata Navîn û muxa- 
beratên Ewrûpa'ya rojhilat di- 
kuştin û li Ewrûpa'yê konferan- 
sên navnetewî û deverin din di- 
kirin armanca êrîşên çekdarî li 
dijî kesên sivîl. Dora bîst salan li 
seranserî cîhanê wek Carlos li ti 
terorîstekî din nedihat gerîn. Ji 
ber ku yara Carlos li Fransa'yê 
girtî bû, wî ferman da Johannes 
Weinrich, ku wek "destê rastê" yê 
Carlos dihat naskirin, ku bi bom- 
beyan êrîşî "Mison de France" 
bike. Weinrich hingî bi alîkariya 
istixbaratên Almanya'ya Rojhilat 
(Stasi) û herwiha balyozxaneya 


Sûriye'yê li Berlin'a rojhilat 24 kg 
bombe di konsulxaneya Fran- 
sa'yê li Berlin'a rojava de teqan- 
din. Piştî rûxandina Dîwarê Ber- 
lin'ê û yekîtiya Almanya'yê, di 
erşîvên Stasi de eşkere bû ku We- 
inrich bombe di balyozxaneya 
Sûriye'yê de veşartibûn. Dadgeha 
Federal li Leipzig'ê di dawiya 
2001'an de yek ji xebatkarên bal- 
yozxaneya Sûriye'yê tawanbar 
kir. Dîsa jî dewleta Sûriye'yê heta 
îro naxwaze yek ji gunehên xwe 
yên bêhejmar bipejirîne. 

Li gor agahiyên ku Rûdawê ji 
derûdora parêzerên goriyên 


êrîşa li dijî "Maison de France" bi 
dest xistine, wan ji pisporên qa- 
nûna navneteweyî doza belgeyan 
kiriye, bê çawa ew dikarin dest 
deynin ser sermiyanên Sûriye'yê 
li derve. Hikûmeta alman ditirse 
ku ev yek dikare bibe sedema 
aloziyeke dîplomasî di navbera 
Almanya û Sûriye'yê de. Berpir- 
sên Sûriye'yê ji kovara "Der Spie- 
gel" a alman re eşkere kir ku ger 
Almanya rê bide ku kesek dest 
deyne ser sermiyanên wê, ewê jî 
heyfa xwe hilîne û dest deyne ser 
sermiyanên Almanya'yê li Sû- 
riye'yê. 


rên dewleta Sûriyeyê bê sûd bûn: 

îka 3 3 kurd azad kir 


îeke kurdên ji 
Rojavayê Kurdistanê ku 
di Sibata 2005'an de 
ketibûn balyozxaneya 
Suriye'yê ya li Brukselê 
hatibûn girtin. 
Rayedarên dewleta 
Suriye'yê li ser 
Belcikayê zextan dikirin 
lê Dadgeha Brukselê 
biryara berdana ew 33 
kurdan da. 


Besam Mistefa Hewlêr 

Dadgeha Bruksel'ê ya paytexta 
Belçîka 33 gencên kurd ên Roja- 
vayê Kurdistanê ku di sala 
2005'an de xwestibûn derbasî 
balyozxaneya Sûriyê li Belçîka 
bibin û kuştina Şêx Maşûq Xiz- 
newî şermezar bikin, azad kirin. 

Roja 23'ê Sibatê li Dadgeha 
Brukselê rûniştina dawî ya taybet 
li dijî komeke kurdên ku piştî 
kuştina Şêx Maşûq Xiznewî di l'ê 
hezîrana 2005'an de li pêşiya bal- 
yozxaneya Sûriyeyê ya li Brukselê 
civiyabûn û kiryara desthilata Sû- 
riyeyê şermezar kiribûn, hat li- 
darxistin. 

Dewleta Sûriyeyê li derve guşar 
dixistin ser Hikûmeta Belçîka da 
ku cezayên herî tund dijî xortên 
kurd ên rojavayê Kurdistan'ê 


werbigire, lê belê Dadgeha Bruk- 
sel'ê, biryara xwe ya dawî derxist 
û xortên kurd bê tawan derxistin. 

Şêrwan Brahîm xortekî ji ba- 
jarê Qamişlo ye; niha li Hollanda 
karê bazirganî dike û restoran- 
teke biçûk birêve dibe. Şêrwan 
yek ji van xortên ku bi tawana 
êrîşbirina ser balyozxaneya Sûri- 
yeyê li Belçîka hatibûn tawanbar- 
kirin e. Şêrwan bo Rûdawê wiha 
axifî: "Piştî bûyerên Adara 
2004'an û zêdebûna zordariya 
dewleta Sûriyeyê li ser kurdan, 
nemaze piştî belavbûna nûçeya 
kuştina Şêx Maşûq Xiznewî, me 
komeke gencên kurd ên ji Qa- 
mişlo, Efrîn û Amûde jiber bêden- 
giya tevgera kurd biryar girt 
nerazîbûna xwe pêşan bidin û 
me xwest derbasî hundirê bal- 
yozxaneya Sûriye'yê ya li Bruk- 


selê bibin û berpirsên wê şerme- 
zar bikin." 

Di 2005'an de, dema xebera 
kuştina Xeznewî belav dibe, kur- 
dên rojava yên li Belçîka û Hol- 
landa'yê daxwaz dikin karên 
protestoyê li dijî Sûriye'yê bên 
kirin. Kurd roja 2'ê hezîrana 
2005'an ji Hollanda xwe digihîne 
Brukselê û li pêşiya balyozxaneya 
Sûriye'yê dicivin û sloganên nera- 
zîbûn û şermezarkirinê davêjin. 
Herwiha beşek ji wan xwe digihî- 
nin hundirê avahiya balyozxa- 
neyê û bi nêzîkî 15 hezar Euroyan 
zererê digihînin dewleta Sûri- 
ye'yê, lê Şêrwan ron dike: "Me- 
besta me ne talankirin û xirab- 
kirin bû, pirsgirêka me siyasî ye. 
Me xwest cîhan û Ewrûpa bi êş û 
rewşa gelê me ya xirab li Roja- 
vayê Kurdistanê bibihîze." 

Brîtanya dikole, 

Arjantîn keseran dikşîne 

Brîtanya û Arjantîn li ser Falkland, li Okyanûsa Atlantîk dîsa di stuyê hevûdu de ne. 


Piştî darbeyê 
leşkeriyê 
serokwezîrekî 
sivîl destnîşan kir 

Rûdaw Köln 


Serwîsa Cîhanê (Rûdaw) - Di 

sala 1982'an, ji bo desthilata li 
ser Giravên Falkland'ê, Brîtanya û 
Arjantîn'ê şerê hevûdu kirin. Brî- 
tanya niha dîsa xwe amade dike 
ku li girava li başûrê Okyanûsa 
Atlantîk, li pêş deriyê Arjantîn'ê 
bîrên neftê bikole. Arjantîn ji vê 
plana Brîtanya'yê qet ne razî e û 
bangî Netewên Yekgirtî (NY) kir 
ku mudaxele bike. 

Gengêşiya nû li ser neft û gaza 
xwezayî bûye sedema sarbûneke 
ciddî di navbera herdu welatan 
de. Herdu welat Giravên Falkland 
malê xwe dihesibînin. Arjantîn bi 
her awayî li dij e ku şîrketên brî- 
tanî bo lêkolînan bîran bikolin. 
Tevî ku Arjantîn pevşûnên çek- 
darî li ser Falkland'ê red dike jî, lê 
bi bîr tîne ku ew "xwedanê gira- 
van yên yasayî" ne û eger pêwist 
be Arjantîn'ê wê dozê bibe pêş- 
berî dadgehên navnetewî jî. 

Wezîrê Derve yê Arjantîn'ê 
Jorge Tainana jî piştî hevdîtinek 
bi sekreterê NY Ban Ki-Moon li 
New York'ê daxuyand ku wî ji Ki- 
Moon xwestiye ku zextê li ser Hi- 
kûmeta Brîtanya'yê bike û 
London'ê dehf bide ku "gavên ye- 
kalî" êdî naveje. 

Di vê navberê de keştiyên Brî- 
tanî yên tevî alavên kolana bîran 
gihiştine beravên bakurê Falk- 
land û Parlamena Falkland li pay- 
text Port Stanley jî daxuyand ku 
kolana bîran wê di dema plankirî 
de dest pê bike, eger rewşa he- 
waye nebe asteng. Arjantîn ge- 
rîna li neftê li wê herêmê 
neqanûnî dibîne û serweriya xwe 
binpêkirî dihesibîne. 


Li ser yemeniyan 



Artêşa afxanî ket 
keleha Talîbanan 


ewlet Mamadou Tandja 
ibû, çendîn caran daxu- 
û ku ew ê di zûtirîn demê 


e vegerin ser sîsteya demokra- 
tiyê. Yekîtiya Afrîkayê piştî dar- 
beyê endametiya Nîjer'ê di 
yekîtiyê de rawestandibû. 

Tevî rexnekirina darbeya di 
qada navnetewî de, li paytexta 
welêt Niamey bi hezaran kes da- 
ketin kolanan û piştgiriya xwe ji 
bo darbekeran nîşan dan. Tandja 
sala borî parlamen û Dadgeha Bi- 
lind hilweşandibû, piştî ku wan 
dewra sêyem a serokdewletiya 
Tandja red kiribûn û piştî vê yeke 
Nîjer a xîzan lê xwedî çavkaniyên 
xwezayî yên dewlemend ketibû 
krîzeke giran. 

Serokdewletê ji kar dûrxistî yê 
72 salî, Mamadou Tandja bi xwe 
jî beriya deh salan bi darbeyekê 
hatibû ser desthilatê. Di van rojan 
de ew dubarebûna dîrokê dijî. Ew 
niha li girtîgehek bajarê Niamey 
tê girtin û pêşroja wî jî ne ronî ye. 


Vê gavê herî kêm 2000 leşkerên brîtanî li giravên Falkland bi cih in. 


Çend rojan piştî darbeya leşkerî li 
welatê Nîjer li rojavayê Afrîka'yê, 
cûntaya leşkerî kesekî sivîl wekî 
serokwezîê nû destnîşan kir. Di 
daxuyaniya ku hat dayîn, hate 
gotin ku wezîrê ragihandinê yê 
berê Mahamadou Danda wê karê 
hikûmetê rêve bibe, heta ku hil- 
bijrtinên nû pêk werin. Di der- 
barê dema hilbijartinên nû de 
rayedarên leşkerî tiştek negotin. 

Cûntaya leşkerî her wekî din 
daxuyand ku ew ê di rojên peş de 
metek nû damezrîne. Leşke- 
ku 18'ê Sibat'ê de hikûmeta 


Grûba Rio jî ku ji 23 welatên 
Amerîkaya Başûr pêk tê û li ba- 
jarê Meksîka'yê Cancûn civiyabû, 
piştevaniya xwe bo helwesta Ar- 
jantîn'ê nîşan dan. Di beyanna- 
meyê de grûba Rio daxuyandin 
ku ew piştgiriya Arjantîne bo pa- 
rastina serweriya wê dikin. 

Di dema şerê 1982'an de Brî- 
tanya'yê komeke leşkerî ya 80 
kesan li Falkland'ê bi cih kiribû. 
Niha Brîtanya li Falkland'ê xwedi 
baregehek leşkerî ya tevî 2000 
leşkeran, keştiyek şer, sîstemên 


rokan û balafirên şer in. 

Di sala 1982'an de hezeke 
taybet ya Arjantînî Giravên 
Falkland'ê ku ji sala 1833'an 
ve di jêr desthilata Brî- 
tanya'yê de ne, dagir kiribûn 
û piştî 74 rojan dîsa xwe paş 
de vekişandibûn. Di "Şerê 
Falkland" de ji herdu aliyan 
bêtirî 900 kesan jiyana xwe 
ji dest dabûn. îroj li Giravên 
Falkland nêzîkî 3000 mirov 
û derdora 500.000 mîh 
dijîn. 


A TLA NTÎK A IÎA ŞÛR 

Li gor daxuyaniyên rayedarên af- 
xanî û hêzên DYA'yê, artêşa Afxa- 
nîstan'ê bajarê Mardşa li başûrê 
welêt ji hêzên Talîbanan standin. 
Ev du sal in kontrola bajar di 
destê Talîbanan de bû. 

Bi operasyona "Muştarak" ji 
nîvê meha borî ve 15.000 leşke- 
rên afxanî bi piştevaniya hêzên 
biyanî hewl didin ku herêma der- 
dora bajarê Mardşa û Nad Alî ji 
destê Talîbanan derxînîn. Operas- 
yon a ku ji 13'ê Sibat'ê ve tê me- 
şandin û mezintirîn operasyona 
piştî rûxana rêjîma Talîbanan di 
dawiya 2001'ê ye, weke yekem 
ezmûna giring bo stratejiya Afxa- 
nistan'ê ya nû ya Serokê DYA'yê 
Barack Obama tê hesibandin. 

Di vê navberê de êrişên hêzên 
Talîbanan li jî berdewam e. Roja 
îna borî di encama xweteqina du 
kesan de li paytext Kabûl herî 
kêm 17 kes hatin kuştin û 32 kes 
jî birîndar bûn. Di nav kesên kuştî 
de çendîn hemwelatiyên Hindis- 
tan'ê jî hene. Talîbanan berpirs- 
yarî girtin ser xwe. 


Şerrawestandin û aştî tê ferzkirin 


Hûsiyên Şiî li bakurê Yemen'ê di dijî hikûmata navendî têdikoşin. 


Serwîsa Cîhanê (Rûdaw) - Ji 

ber zexta navnetewî û herî zêde 
jî ji aliyê Dewletên Yekgirtî yên 
Amerîka (DYA), hikûmeta na- 
vandî li Sana'yê û çekdarî hûsî li 
bakurê Yemen'ê dest bi gavavê- 
tina bo aştiyê kirin. 

Piştî ku 10'ê vê mehê hemû alî 
razî bûn ku peymana şerrawes- 
tandinên mohr bikin, çekdarên 
hûsî li bakurê Yemen'ê dest bi bi- 
cihkirin çendên wan şeş xalên 
peymanê kirin. Beriya çend rojan 
çendîn leşkerên yemenî yê girtî 
serbest hatin berdan û çendîn 
noqteyên lêgerînê jî hatin raki- 
rin. Tê gotin ku di van rojan borî 
de hinek mayînên li ser sînorê 
Erebistana Siûdî jî hatine rakirin 
û hêzên yemenî li wan herêman 
bicih bûne. 

Li gor peymanê ku ji aliyê Se- 
rokê welêt Ali Saleh di televiz- 
yona fermî de hat ragihandin, 
çekdarên hûsî wê girtiyên di 
destê xwe de berdin, xwe ji axa 


Erebistana Siûdî ya di jêr kont- 
rola wan de paşve bikşinin, çekên 
ku ji hêzên dewletê standibûn ra- 
dest bikin û kontrola herêma li 
bakurê Yemen'ê ku bûbû qada 


şerê di navbera herdu aliyan de, 
teslîmî hêzên Hikûmeta Navendî 
bikin. 

Hikûmeta navendî ji aliyê xwe 
vê wê girtiyên hûsî serbest berde 


û soz da ku mafên hûsiyên Şiî 
binpê neke. Wekî din wê komîte- 
yek çavdêriyê bê sazkirin û nû- 
nerên hûsiyan ji wê di vê 
komîteyê de cih bigrin. 

Di Mijdar'a sala borî de şerê 
şeş salî yê di navbera hêzên hi- 
kûmetê û şervanên hûsî de gurr 
bûbû, dema ku hêzên Erebistana 
Siûdî jî bo piştgiriya Hikûmeta 
Navendî tevlî pevçûnan bûbû. Di 
van pevçûnan de herî kêm 130 
leşkerên siûdî hatibûn kuştin. Li 
gor daxuyaniyên rêxistinên xêrx- 
waz herî kêm çariyek milyon 
mirov ji ber pevçûnan ji herêmê 
reviyabûn. 

Hikûmeta Navendî li Sana'yê 
di hefteyên borî de ketibû bin 
zextek navnetewî û herî zêde ya 
DYA'yê. Ji Ali Saleh hate xwestin 
ku ew nakokiya xwe yên bi hûsi- 
yan re rawestîne û bala xwe bêtir 
bide têkoşîna li dijî hêzên Al- Qaî- 
da'yê ku li herêmên çiyayî yên Ye- 
men'ê bicih bûne. 


Rûdaw Köln 

Dîyarbekir de Roja Ziwanî Pîroz Bîye 





Bi munasebetê “Roja Ziwanê 
Dayîke yê Cîhanî” Dîyarbekir de 
tayê aktîvîteyî virazîyay. 

Roja 21 sibeta 2010 saete 
12.30 de qasê 100 merdim deyîr 
û sloganan reyde kuçeyê Hunerî 
yê semtê Ofîse yê Dîyarbekirî de 
kom bîy. Berdevkê grûbe Selahe- 
dîn Korkmazî beyanat da çape- 
menîye. Dima vilawekê ke bi 
kirmanckî (zazakî) û kurmanckî 
amade bibîy, ro şarê Dîyarbekirî 
amey vilakerdene. Vilaweka kir- 
manckî (zazakî) wina ya: 

Ziwanê Dayîke Estene û 
Rûmetê Ma yo 

Ey Miletê Kurd! 

Roja 21 sibate "Roja Ziwanê 
Dayîke yê Cîhanî” yo ke hetê 
UNESCO ra îlan bîyo. Ewro seran- 
serê dinya de merdimperwer û 
heqparêzî vera asîmîlasyon û nî- 
jadperestîye de, seba pawitişê zi- 
wanê dayîka xo lingan ser o yê. 
Çunke dinya de hetanî nika zaf zi- 
wanî vindî bîyê û tayê zî verê 
mergî de yê. Nê ziwanan ra yew 
zî lehçeya kurdkî kirdkîya (za- 
zakî) şîrin a. Coka ma kurdan rê 
mana û muhîmîya na roje diqat 
vêşî ya. 

Rîyê dinya de tu însan bê aîdî- 
yet, bê welat, bê esl û fesl, bê kok, 
bê may û pî, bê ziwanê dayîke 
nîyo. Her merdim name û nasna- 


meyê xo esto. Nasnameyê mer- 
dimî, kokê merdimî, ziwanê mer- 
dimî esaletê merdimî yo. 

Tu cayê dinya de û tu dewrêkê 
tarîxî de ziwan, estene û nasna- 
meyê tu miletî înkar nêbîyo. La nê 
87 serrî yê ke Tirkîya de kurdî 
yenê înkarkerdiş; kurdbîyayîş 
bîyo sûc, qedexe bîyo. Ziwan û 
kulturê kurdan bi darê zorî destê 
kurdan ra gêrîyayo û kurdî ameyê 
asîmîlekerdiş. Asîmîlasyon sûcê 
vera merdimîye yo, "jenosîdo 


sipî” yo, qirkerdiş o. Otoasîmîlas- 
yon (xo asîmîle kerdiş) parçeyêkê 
nê jenosîdî yo. 

însan bi heq û huqûqê xo însan 
o. Ziwan, nasname û aîdîyetê în- 
sanî, estene û rûmetê însanî, 
şeref û hissîyatê însanî yê. Ziwanê 
dayîke heq û huqûqê bingeyîn, 
heqo tebîî yê merdiman o. 

Ma kurdî yew milet ê; 
kultur û welatê ma es 
wazenê sey miletanê medenî; 
welatê xo de bi ziwanê xo yê da- 


yîke û bi nasnameyê xo ya, azad, 
xoserbîyaye û serfiraz biciwîyî. 
No heqê ma yo tebîî û meşrû yo. 

Nasnameyê xo rê wayîrîye ker- 
diş, bi ziwanê dayîka xo qiseyker- 
diş, vera asîmîlasyon û kolonya- 
lîzmî de vejîyayîş, wezîfeyêko în- 
sanî û exlaqî yo. 

Her milet bi ziwanê xo esto. 
Her milet bi ziwanê xo yeno şi- 
nasnayîş. Ziwan, nasnameyê ne- 
teweyî yê merdiman o. Ziwanê 
ma kurdan (zazakî, kurmanckî) zî 


estene û rûmetê ma kurdan o. Zi- 
wanê kurdan (zazakî, kurmanckî, 
sorankî, gorankî û lûrkî), ziwanê 
îlm û îrfanî yo. Ziwanê Baba Ta- 
hirî, ziwanê Ehmedê Xasî, ziwanê 
Ehmedê Xanî, ziwanê Mestûre Er- 
delanî û ziwanê Hecî Qadirê Koyî 
yo. Ma kurdan rê zaf eyb û şerm 
o ke ma fek ziwanê dayîka xo ra 
veradin û bi ziwanê şarî qisey bi- 
kerin! 

Bi munasebetê Roja Ziwanê 
Dayîke yê Cîhanî ma veng danê 
heme şarê kurdî; ma veng danê 
heme şexsîyet, rêxistin û dezge- 
yanê sivîlan yê kurdan. Ma vanê, 
bêrin ma serra 2010Î bikerin 
serra ziwanê kurdkî (zazakî û 
kurmanckî). Ma keye de, kuçe û 
kolanan de, bazar û sûkan de, her 
warê cuye de, ma bi ziwanê xo 
qisey bikerin. Ma domananê 
(tut/gede/qeçek) xo reyde bi zi- 
wanê xo qisey bikerin. 

Ma seba perwerdeyê kurdkî 
(zazakî û kurmanckî) daw ro 
dewlete bikerin, ma vengê xo bi- 
resnin dem û dezgeyanê mîyan- 
netewîyan û ma ziwanê xo 
bikerin ziwanê mekteban, bikerin 
ziwanê resmî yê welatê xo. 

Roja Ziwanê Dayîke yê Cîhanî 
wa ro heme şarê kurdî pîroz bo. 

Dîyarbekir, 21 Sibate 2010 
TEVKURD (Têwgera Yewîyîya 
Neteweyî yê Kurdan) 


Hîkayeya Roşan Lezgînî 
"Baba" Bîye Fîlm 


Hîkayeya cinîyêka kurde ke 
mêrdeyê aye netîceyê cînayetanê 
kerdoxê xo meçhûl de kişîyayo 
bîye fîlm. Fîlm qezaya Çewlîgî 
Bongilane dewa Qeran de ancî- 
yayo û nameyê xo "Baba” yo. Do- 
mana ke babîyê aye kişîyayo, 
dadîya xo ra persena vana "Babê 
mi key yeno?” Fîlmo ke 12 deqî- 
qeyî yo, bi na perse dest pêbeno 
û dramê domana ke sêwî menda 
û cinîya ke vîya menda qal keno. 

Rejîsorê fîlmî Mehemed Alî 
Konar 27 serre yo, qismê Rojna- 
megerî, Sînema û Televîzyonî yê 
Unîversîteyê Marmara (Mar- 
mara Universitesi Gazetecilik Si- 
nema Televizyon Bölûmû) ra 
mezun bîyo û demeyêk şaristanê 
Roma yê îtalya de perwerdeyê 
sînema dîyo. 

Welatê kurdan de bi desheza- 
ran cînayetê kerdoxê xo meçhûlî 
estê. No fîlm badê kiştişê babî 
dramê cinî û psîkolojîya domane 
ra yew fotograf nîşan dano. Hîka- 
yeya fîlmî kitabê şaîr û nuştoxo 
kurd Roşan Lezgînî "Binê Dara 
Valêre de” hîkayeya nameyê xo 
"Baba” ra gêrîyaya û bi eynî na- 
meyî bîya fîlm. Fîlm de psîkolo- 
jîyê yew domana (tuta) ke 
babîyê aye cînayetêkê kerdoxê 
xo meçhûl de kişîyayo û dadîya 
aye seba ke psîkolojîyê domana 
xo bipawo, kiştişê babî senî aye 
ra nimnena, nîşan dano. 

Rejîsoro ciwan Mehemed Alî 
Konarî derheqê fîlmê xo de wina 


malumat da AKnewsî: 

"Fîlm de eşkera yo ke 'babî' 
hetê kesanê meçhûlan ra kişî- 
yayo. Gama ke kêneka qijkeke 
persê hewalê babîyê xo kena, 
dadî wazena bi lûrîgan cewab 
bido. Esas dadî hem wazena kê- 
neke pênêhesîyo hem zî wazena 
bi lûrîgan xo û domana xo pîya 
teselî bikero, zerrî bido xo ver. 
Dadî lûrîganê xo de bi hawayêko 
muphem behsê cînayetêkê polî- 
tîkî kena. Her kes nê gunekarî- 
yan ra xeberdar o.” 

Rejîsor Mehemed Alî Konar 


seba fîlmê xo vano, "No tena yew 
destpêk o.” Û ser o zêdneno 
vano, senî ke firsend bikewo 
destê mi ez kirdkî de hîna zaf fîl- 
man ancena. 

Fîlm de Roza Erdem, Hêlîn 
Bulut, Kekê Yildirim û Tajdîn 
Gultekîn kaykenê. Muzîkê fîlmî 
hetê Metîn Kemal Kahramanî ra 
virazîyayo. Fîlm de dîyalogî bi 
kirdkî (zazakî) yê la binnuşteyî 
cîya-cîya bi tirkî û îngilîzkî 
amade bîyê. Fîlm seba festîvalan 
şawîyayo bi îtalya, Îngilîstan û 
Fransa. 


Sultan Sehak (1272-1388) 


Sidqî Hirorî 


Sultan Sehak (Sultan îshaq/ Sul- 
tan Saq/San Sehak), lajê Şêx îsayê 
Baba Elîyê Hemedanî yo. Maya ey 
Dayrake kênaya Husên Begê Cafî 
ya. Sultan Sehak serra 1272 de 
dewa Berzince de maya xo ra 
bîyo, serra 1388 de Hewraman 
de dewa Pirdîwerî de merdo. 
Gora ey nika mintiqaya Hewra- 
manî de, dewa Şêxanî ya nêzdîyê 
awa Sîrwanî de ya. Gora ey meze- 
lanê qîymetinan yê dînê Yaresa- 
nîye ra yew a. 

Sultan Sehak, badê ameyîşê îs- 
lamîyetî bi Hewraman, mîyanê 
yaresanîyan de raybero tewr 
namdar o. Bîyayîşê ey ser o zî ef- 
saneyêk esta ke vanê, maya ey 
Dayrake bê ke yew camêrd şiro 
verê aye, Sultan Sehak ardo 
dinya. Tayê çimeyan de zî ameyo 
nuştiş ke, babîyê ey Fatmaya Şêx 
Xalidê Kajawî reyde zewijnaye 
bîyo û aye ra 12 lajê ey bîyê. Go- 
reyê yaresanîyan, Sultan Sehak 
rîyê erdî de panc qasidanê Kird- 
garî (Homayî) ra yew o ke mîyanê 
yaresanîyann de qalê mucîzat û 
keremetanê înan beno. Nê panc 
qasidî nê yê: 

1. Behlulê Mahî (-835) 

2. Baba Serhengê Dewdanî (935- 

1007) 

3. Şa Xoşên (1015-1074) 

4. Baba Nawûsê Caf (1084-1161) 

5. Sultan Sehak (1272-1388) 

Ey xortanîya xo de edebîyat, za- 
nist û felsefe wendo. Vanê badê 


ke babîyê ey ke şêxêko namdar û 
wayîrê murîdan bîyo merdo, mî- 
yanê birayanê ey de bêaqubetîye 
virazîyaya, coka ey dewa xo Ber- 
zince ra bar kerdo şîyo Hewra- 
man. Ey dest pêkerdo Hewraman 
de dînê Yaresanîye vila kerdo û 
lebitîyayo ke Yaresanîye sey dî- 
nêkê cîyayî mîyanê şarî de ca bi- 
gîro. Seba ke Yaresanîye mîyanê 
şarî de vila bibo, ey desteya "Heft- 
Yarî” ke hewt kesan ra teşkîl bîya 
viraşta û zaf qîymet dayo "cemxa- 
neyan”. 

Şîîrê ey kitabanê dînê Yaresa- 
nîye yê sey Serencamî de ameyê 
pawitiş. Şîîrê ey bawerîya dînê 
Yaresanîye û bawerîya bi donado- 
nîye (cavurnayîşê ruhî) ser o yê, 
ke sey bawerîya "kirasguhertin”ê 
dînê Êzidîyîye yo. Sultan Sehak 
yew şîîra xo ya donadonîye de 
vano, "Ruhê Elî dekewto bedenê 
mi.” No yeno a mana ke ey raybe- 
rîye de cayê Elî (Elî Îbnî Ebû 
Talib) girewto. 

Sistema kemalist wekî 
koremişkê lê hatiye! 



Bayram Ayaz 


Çi peywendî di nabeyna kore- 
mişkê û sistema kemalist de 
heye? 

Tirsên koremişkê û tirsên 
sîstema kemalist dişêhêbin 
hevdu, peywendî ev e. Kore- 
mişk ji ronahiyê û ji deng di- 
tirse. Demê bin erdê di tariyê 
de karê xwe dike, caran serê 
xwe derdixe, ku bi ronahî lê 
dide, xwe bi lez paşve dikişîne û herî bi serê wê re di- 
herike. Niha li Tirkiye'yê heta dereceyekî wekî halê 
koremişkê li serê sistema kemalist hatiye. 

Ev nêzîkî nod salan e, kemalistan dewleta Tirk bi- 
rêve dibir. Planên xwe li pişt deriya, cîhên veşartî, li 
"kozmîk odeyan" amade kirine û li gor wan planên 
xwe şikl û şemalê dane civakê, cureyê siyasetê û bi- 
rêvebiriya desthilatê diyar kirine. 

Artêş xwe wek damezirêner û xwediyê vê dewletê 
dibîne. Kemalistan bi derfetên dewlet û desthilatê di 
nav civakê de jî zihniyetekî wisa afirandiye. Wisa lê 
hatiye beşekî ji xelkê dihizire: "Ordî xwedî û derge- 
vanê welat û milet e. Carna ku hinek dixwazin huzûra 
Tirkiye'yê xerab bikin û yekîtiya welat dixin xeterê, ji 
mafê ordiyê ye ku darbeyan bike û van muxalifan 
ceza bike". 

Bi vê zihniyetê, oligarşiya kemalist serhildanên 
kurdan di nav xwînê de xeriqand. Dijî rûman êrîşa 
navdar ya 6'ê îlonê pêkanî. Sala 1960'î darbe kir, se- 
rokwezîr û du wezîrên navdar sêdare kir. 1971 dest 
da ser desthilatê, xortên xwendevan sêdare kir û hi- 
nekan di operasyonên leşkerî de kuşt. 1980 careka 
din dest dan ser hukim bi sedan û hezaran insanan 
kuştin. Cara dawî roja 28ê sibatê (1998) tankên xwe 


li kolanan gerandin û bi destezorî serokê hikûmetê 
dan îstîfa kirin. Heta sala buhorî jî li pişt deriyan bi 
qasî deh planên darbeyan amade kirine û xwestine 
dest bidin ser hukûmeta nuha jî. 

Li Tirkiye'yê hertim du desthilat hebûye. Yek dest- 
hilata ser kaxid, ya xuyayî ya ku bi hilbijartinan hatiye 
ser hukm, hukûmet daniye lê nebûye desthilat. Ya din 
jî ya bin erdê. Desthilata li qişle û kozmîk odeyên or- 
diya tirkan. Esas desthilat hertim ya bin erdê bû ye. 

Koremişkê ku di bin civak û siyaseta tirk de hertim 
çal û erxan kolaye, berê herikandina avê diyar kiriye 
desthilata kemalist ya li pişt perdeyê bûye û wê rê 
daye ber civakê û birêvebiriya siyasî û îdarî. Demê 
şerê sar ji bo vê sistemê demeke zêrînî bûye. Kema- 
listan ji konjonktura siyasî ya cihanê û herêmê baş îs- 
tîfade kirine. Lê ji salên nodî virde ev êdî wisa bi 
hêsayî nameşe. Rewşa dinyayê, Rojhilata navîn û ci- 
vaka Tirkiye'yê guheriye, gelê kurd bi deh hezaran 
qurbanî da, zilmeka nedîtî jiya, lê dev ji doza xwe ber- 
neda. 

Wisa lê hat, ew kirasê kemalist ku li Tirkiye'yê ki- 
rine, êdî li vê dewletê û civakê nayê. Her roj di cihekî 
de diçire. Ew koremişkê bin erdê êdî nikare rê nîşanî 
vê civakê bide. Ev civak şiyar bûye, derdor ronî bûye, 
deng bi civakê ketiye. Nisbî civakekî sivîl, yekeka ku 
bi dengekî bilind diqîre peyda bûye. Medyayekî pir- 
reng û pirdeng heye. Zanyar û siyasetvanên bê tirs 
derketine, bi wêrekî rastiyan ji xelkê re dibêjin. 

Sistema kemalist di ku derê de serê xwe derdixe tî- 
rêjên rojê li rûyê wê reş didin, tuşê qîreqîr û îtîraza 
demokratan, pêşverûyan, kurdan dibe. Ev sistema ku 
ji ronahiyê, ji dengê xelkê û rastiyê ditirse, lerz pê ke- 
tiye. Dawa Ergenekonê û tewqîfata "balyozê" îşaretên 
xêrê ne. Ev guhorîn ji bo demokrasiyê, ji bo hêjayiyên 
mirovahiyê pêşkevtinên baş e. Ev rewş ji berjewen- 
diya gelê kurd û tirk e û dê hemî hemwelatî jê sûdê 
werbigrin. 

Lê ev ne bes e. 

Ji bo ku tevgera welatparêza bakurê Kurdistan'ê bi- 
kare ji vê pêvejoyê zêdetir maf û azadîyan bi dest 
bixe, hewce ye hevkarî û hevpeymaniyeke berfireh 
bihone û bi programeke realist kar û xebatên xwe 
xurttir bike. 



Hevpeymaniya piştî 
kursiyan 


Rêbiwar Kerîm Welî 

Ji bilî ku niha Facebook bû-ye 
j alaveke baş bo propaganda hil- 
^ bijartinên îraqê û her berbija- 

rekê rûpelek ji xwe re vekiriye û 
wêne û nivîsarên xwe tê de di- 
weşîne, sînorê propagandaya 
hilbijartinên televizyonên kurdî 
bezandiye û bo bidestxistina 
wan 25 hezar dengên li Tir- 
kiye'yê heye. Berbijarekî Partiya 
Turkmen Ellî reklama xwe daye rêzefîlma herî nav- 
dar a Tirkiye'yê ango 'Dola Guran'! Bêguman divê pe- 
reyeke xeyalî jê re hatibe xerckirin, lê ew li gor 
zanyariyên min bi xwe ye. Lêbelê li gor hin agahiyan, 
Eniya Turkmenî pere ji kurdan wergirtiye û piştî ku 
Wezareta Derve ya Tirkiye'yê pê hesiyaye, lê ma ecêb- 
mayî, lewra destpêka vê mehê tevahiya partiyên 
Turkmenî ji aliyê Balyozê Tirkiye'yê Murat Özçelik bo 
Bexda'yê hatin vexwendin! 

Helbet mijara nivîsara min mesela giraniya propa- 
gandaya hilbijartinan e. Mebesta min ji nivîsara ku 
berê min nivîsandibû ango 'niha şûnde kuderê di bin 
desthilata kî de ye', yekalîbûna desthilat û nifûza 
Goran li Silêmani'yê ye. Li Silêmani'yê her wek ji niha 
de tê xwiyakirin, Goran ne tenê ji YNK'ê bi tenê, belku 
wê li hemberî Hevpeymaniya Kurdistanî jî serbikeve 


û êdî Silêmanî ji Keleha Kesk dibe ya Şîn. Hê YNK li 
ser wêna pêdagir e ku li Silêmaniyê dibe yekem, lê ra- 
pirsî û lêkolîn berevajî wê yekê didin xwiyakirin û bi 
pratîk jî YNK wêna selimandiye ku ji Silêmani'yê bê- 
hîvî bûye û hewlê dide li Kerkûk'ê serkeftinê bidest 
bixe. Parêzgeha Silêmani'yê xwedî 17 kursî ye, lê 
YNK'ê ji dêlva ku giraniya xwe bixe wir, bi germî û 
berfirehî bo kursiyên Kerkûk'ê kar dike. 

Kurd herçiqas jî hewlê bidin, nikarin li Kerkûk'ê ji 
heft heta 8 kursiyan zêdetir dest bînin, dibe kêmtir jî 
bîne, lê YNK'ê hemû giraniya xebata xwe xistiye ser 
wê çendê ku kursiyên Kerkûk'ê ji xwe re bidest bixe. 
Di hilbijartinê de YNK li Kerkûk'ê wê li beramaberî 
Goran û PDK'ê serbikeve, wêna misoger e, lê Silêmanî 
radestî Goran dike. 

Ger PDK wek bi xwe pêşbînî dike, li Silêmaniyê çar 
kursiyan bîne û nêzîk nîvê kursiyên Hewlêr û pira- 
niya kursiyên Dihok û Musil'ê dest bixe, PDK dibe 
yekem. Ji bo PDK'ê pir giring e ku di hilbijartinê de 
bibe hêza yekem, heta dixwaze wêna jî biselimîne ku 
alîgir û endamên wê ne tenê neçûne aliyê Goran, 
belku zêdetir jî bûne. Bi wateyeke din, PDK dixwaze 
di vê hilbijartinê de biselimîne ku nîva Kurdistan'ê pê 
re ye û nîva din jî bo Goran û YNK'ê û partiyên Îslamî 
û xelkê din e. 

Ger ew pêşbîniya PDK serî bigre, di hundirê Hev- 
peymaniya Kurdistan'ê de pêgeha YNK'ê pir lawaz 
dibe. Dibe Goran li ser asta Kurdistan'ê bi qasê hilbi- 
jartina berê deng neyîne, lê ji bo PDK'ê misoger e ku 
ger li beramberî YNK'ê sernekeve, ne dûr e ku bi qasê 
YNK'ê kursiyan dest bixe. Di vê rewşê de, PDK neçar 
e bifikire ku heta kengê dikare ligel hêzeke rasteqîn 
a qada siyasî ya îraq û Kurdistan'ê tevnegere û ligel 
dîroka partiyekê de ku hê di nav wê xeyalê de dijî ku 
nîvê Kurdistan'ê pê re ye, hevpeymaniyê bike? 



Bi pêlavan welat ava nabin 


Besam Mistefa 

Berî çend rojan li îspanya 
kesekî 27 salî ji Rojavayê 
Kurdistan'ê tikek pêlava 
xwe avêt dev û rûyê serok- 
wezîrê Tirkiye'yê Recep 
Tayyip Erdogan. Pêre 
çend sloganan avêt. Gencê 
ku bi nezanî, germî û bê hişî 
ev karê xwe yê ne şaristar 
û dûr ji kultûr û çanda kr 
dan bi giştî û kurdên Rojavayê Kurdistan'ê bi tay- 
betî bicîh anî, xaleke reş anî ser gelê xwe. 

Kurdên Rojavayê Kurdistan'ê dilpak û sade ne 
û ji xak û neteweya xwe hez dikin. Herwiha, 
çanda pêlav-avêtinê di nav wan de tune wek hin 
civatên cîran. Kurdên Rojava mêhvanperwer in û 
"pêlava" mêhvanan datînin ser serê xwe. Gelek 
caran dema hê ez li Sûriye'yê bûm, li bajarê Qa- 
mişlo, dema dibûm mêvanê malekê, pir caran pê- 
lava min toz girtî bû yan herî bi binê wê ve bû, lê 
kevaniyên malên ku li wan dibûm mêvhan, pêlava 
min paqij dikirin, dişûştin û derbasî hundirê malê 
dikirin. 

Qet min nedîtiye di nav kurdên Sûriye'yê de ku 
kesekî pêlava xwe avêtibe ser rûyê kesekî din. Ji 
dêlva ku mirov daxwaza mafên xwe yên binpêkirî 
bi rêya pêlavan bike, gelek rê û şêwazên din li pê- 
şiya mirov hene. Divê mirov rewatiya doza xwe 
îspat bike, bi awayekî şaristanî daxwaza mafên 
xwe bike û liberxwe bide. Lê karê ku gencê Roja- 
vayê Kurdistan'ê dijî Erdogan li îspanya'yê kir, ka- 
rekî ne şaristanî û dûrî rewişt û exlaqên civata 
kurdan bû. 

Vê bûyera pêlavane gengeşeyeke berfireh di 
medyayê de qewimand. Mixabin, gelek kesan 
destxweşî û sipasiya vî karê xirab kirin. Wek her- 
dem kurdan bi germî û bê pilanî û liser rêbaza ko- 
ratiyê ev bûyer rave kirin. Lê, jimareke zêde ya 
wan hê nizanin çima Erdogan hatibû îspanyayê û 
çima xelata Hevkariya çandî ji aliyê îspanya ve 
wergirtibû. Girîng pêlav û slogan in, nemaze 
dema têlekî hev dibin. 

Selîm Berekat dibêje: "Bakur (mebesta wî ba- 
kurê Sûriye'yê, ango navçeyên Kurdnişîn) ezmû- 
nek e. Hertiştî ji te distîne da ku pehlewanî û 
serserîtiyê bide te." Gelo encama vê serserîtî û 
pehlewaniyê çi bû? Hîç. Bi tenê rûreşkirina kur- 
dan bû liber çavê Ewrûpî û cîhana modern û şa- 
ristanî, ku kurd berê jî ne ewqasî rûsipî ne li ba 
wan. 

Em di cîhaneke nûjen de dijîn, ger em bixwazin 
hê paşdetir nemînin, divê em xwe li gor şert û 
mercên vê pêvajoyê biguncînin. Di dewsa ku em 
pêlavên xwe şanî dinyayê bidin, bila em çand, 
wêje û zanîna xwe pêşan bidin. Kurd ne ewqasî 
nezanin lê "Emma di êtîm û bê mecal in."* Gelek 
tiştên me yên bedew û hêja hene ku em dikarin li 
hemberî cîhanê serê xwe bi wan bilind bikin. 

Lê kurd herdem lezgînî û gazinan dikin! Em 
gelek caran ereban rexne dikin ku civakeke paş- 
ketî ye û dema rojnamevanê ereb ê îraq'ê Munte- 
zer Zeydî berî nêzîka salekê cotê pêlava xwe 
avêtin ser dev û rûyê serokê berê yê DYE'yê Ge- 
orge W. Bush, kurdan heta ji wan hat ev kar şer- 
mezar kirin û gelek kesan nivîsand ku ev çanda 
ereban e...hwd. 

Ez wek kurdekî rojavayê Kurdistan'ê, ne bi den- 
gekê lê bi sê dengan karê gencê kurd û pêlavavê- 
tina wî şermezar dikim û bi awayekî eşkere 
dibêjim ev mirov nûneratiya civaka me û kurdên 
me nake, lê bi tenê karekî takekesane û kurdûnde 
kir. Lewre ku ji bilî rûreşkirin û şermzarkirina 
kurdan ti tişt nekir. 

*Malikeke Ehmedê Xanî ye. 

Lauren Verster - çwêne-. Nuii) 


Lauren penc rojan gerîlla bû 


"Dema ez ji firokê peya bûm, 
min hest kir Kurdistan Libnan e" 


Rudaw Amsterdam 

Gelo jiyana li çiyê li gel şervanên 
PKK'ê weke biyaniyek çawa ye? 
Di mejiyê bernameçêker Lauren 
Verster de ew pirs digeriya pêş 
ku ji bo roportajekê berê xwe 
bide çiyayê Qendîl'ê. 

Verster ji bo bernameyeke nû 
çû Venezûela, ji bo ku şerê çete- 
yan bijî û li Nijerya'yê jî li ser tî- 
careta jinê lêkolînek pêk anî. Ji 
ber ku bi van roportajên xwe têr 


nebû, xwe tevlî refên PKK'ê li ba- 
şûrê Kurdistanê kir û pênc rojan 
weke gerîllayeke kurd jiya. 

Di hevpeyivîneke li gel rojna- 
meya Telegraaf, Verster qala ji- 
yana li çiyê dike û dibêje ku ew ji 
mirinê ditirse, lê belê tirsa wê 
bêtir ji bo êşê heye. Dîsa jî Verster 
bi henekî destnîşan dike: "Mirov 
careke dijî. Jiber vê yekê jî ez bi 
xwe re mînyatûra Bûda digerî- 
nim, ew min diparêze." 


“Piştî ku ez piştrast 
bûm Kurdistan 
aram e, min biryar 
stand û ez hatim." 


Rûdaw Hewlêr 

Stêra muzîka Lubnan'ê Elîsa, piştî 
kutabûna konsera xwe bi alîka- 
riya hunermend Helkewt Zahîr 
bersiva çend pirsên Rûdawê da: 

Çawa bû te biryar stand ku 
werî Kurdistan'ê? 

Berê ji bo hatina min a Kurdis- 
tan'ê pêşniyar ji min re hatibû, 
piştî ku ez piştrast bûm Kurdis- 
tan aram e, min biryar stand û ez 
hatim. 

Te tenê Hewiêr dît; Hewiêr 
çawa ket berçavê te? 

Bi rastî min zêde xelk dît, dema 
min tunebû bigerim, lê dema ez li 
firokê peya bûm, min hest kir ez 
li Lubnanê me. 

Te organîzekirin û amadeki- 
rina konserê çawa dît? 

Amadekariyeke baş hatibû kirin, 
ji bo organîzekirina vê bernamê 
ez ji desteya rêveber re spas 
dikim. Konsereke gelek xweş bû, 
beşdarên konserê jî ez dilxweş 
kirim, stranên min dizanîn û bi 
min re digotin. 

Nerîna te ya di derbarê geiê 
kurd de çawa ye? 

Pir bi germî pêşwaziya min kirin, 
min hest kir ku ez li Lubnan'ê me, 
wek lubnaniyan ji min hez diki- 
rin, kurd gelek ji hunerê hez 
dikin, ez wan re pir spas dikim, 
herwiha ji we re jî. 


Kêfa jin û siyasetmedarên Kurdistan'ê ji elmasan re tê 


M. Feyzulla Saleyî Hewlêr 


Di van hersê salên borî de, kirîna 
elmas û demjimêrên destan ên 
giranbuha li Herêma Kurdistan'ê 
zêde bûye. Bi taybetî di nav jin û 
siyasetmedaran de. Herwiha li 
Hewlêr'ê êdî gelek dikanên firo- 
tina elmasan tên vekirin. 

Astê jiyanê niha li Herêma Kur- 
distan'ê baştir bûye. Niha jima- 
reke zêde ya gel pereyên xwe 
didin elmas û demjimêrên giran- 
buha û ev jî diyardeyeke nû ye di 
nav hemwelatiyên herêmê de ku 
berî çend salan piraniya wan ro- 
jane kêmî dolarekî bidest dixistin. 

Li Hewlêr'ê çend dikanên el- 
masan hatine vekirin û hinek ji 
wan jî marketên cîhanî ne. Umer 
Heval ê 21 salî rêveberê dikana fi- 
rotina elmas û dejimêran a bi 
navê ZEN a Tirkî li Hewlêr'ê ye û 


dibêje: "Jimara dewlemendan li 
Kurdistan'ê zêde bûye û niha xelk 
pereyan dide eşyayên ciwanka- 
riyê." 

Eşyayên dikana ZEN zêde gi- 
ranbuha ne, parçeyê xemilandinê 
yê herî erzan bi 200 Dolaran e, lê 
yê herî giran bi 50 hezar Dolaran 
e. Piraniya kiryarên dikana ZEN 
jin ên ku elmas ji xwe û mêrên 
xwe re dikirin û mêr jî ji xwe û 
hevalên xwe yên keç re dikirin. 

Dikaneke din a Macîdî Mall, di- 
kana Chopard e ku demjimêrên 
giranbuha yên Swêsrî û elmasan 
difiroşe. Hinek kiryarên vê di- 
kanê siyasetmedar û parlamente- 
rên kurd in, dîplomatên biyanî û 
bazirgan in. Xwediyên dikana 
Chopard ji Bexda'yê ne û sê dika- 
nên wan ên din li Hewlêr'ê hene 
û li seranserê îraq'ê jî 6 dikanên 
wan hene. 



Dewlemendî ciqas zêde bibe jiyan jî ewqas bi zêr û elmasan dixemile... 




















